Flot valg til Klub 37.\nValget til A/S og Fond er netop afsluttet men et rigtig flot resultat til vores kandidater.\nA/S bestyrelsen: Stemmer\nFlemming Henriksen 139\nJimmi Hakmann Nielsen 113\nTonny Malta Haurholm 83\nSuppleant til A/S bestyrelsen: Stemmer\nTom Mayland Kristensen 75\nSøren Raun 71\nJeppe Uldall Thomsen 64\nMedlemmer til Fondsbestyrelsen: Stemmer\nAnette Duelund Petersen 161\nPeter Olsen 141\nNiels Henrik Nissen 91\nSuppleant til Fonden: Stemmer\nJeppe Uldall Thomsen 90\nJohnny Stoltenberg Kressner 85\nKent Otto Henker 56\nTAK til alle der hjalp vores kolleger på vej.\n228 år gammel – og en meget aktiv pensionist!\nDer skete noget på den faglige front i november 1904...\nArtikel bragt på Klic Læs mere...\nKlub 37s sidste selvstændige klubmøde\nKlubben afholder traditionen tro grill klubmøde i maj måned. Trop op med din kollega og vær med til Danmarks ældste klubs sidste møde. Det bliver historisk og vi kan sammen fælde en lille tåre, mens vi glæder og til en ny fremtid.\nValg til A/S og fonden\nKlubben har stillet repræsentanter op til hver post. Flemming Henriksen som A/S kandidat og Peter Olsen som Fondsbestyrelsesmedlem. Mere information følger snarest.\nKlubsammenlægning er en realitet\nPå klub 37s generalforsamling 4.4.2018 blev det enstemmigt vedtaget at lægge sig sammen med Klub KL.\nEfter en god, lang og sober debat blev bestyrelsens forslag vedtaget.\nDet betyder at Klub 37 arbejder sig frem til en sammenlægning inden sommerferien. Bestyrelsen fortsætter frem til alle formaliteter er i hus.\nPeter Olsen udtaler:\n"Det glæder mig at vi nu kan blive en del af Klub KL for på den måde at Teknikhus Kbh. kan lave nogle lokale tiltag. Med sammenlægningen afspejler klubben bedre strukturen i firmaet."\nFlemming Henriksen udtaler:\n"Jeg har haft mange følelser i spil med Klub 37. Jeg har været en del af klubben siden 1990 heraf 25 år i bestyrelsen. Derfor var det vigtigt for mig at vi ikke bare nedlægge klubben, men at sammenlægge klubberne således at vi kan tage Klub 37s historie med over i Klub KL. Det glæder mig at vi kan lave lokalt klubarbejde, som er super vigtigt for kollegernes engagement, samtidig med at have følelsen af at være en del af noget større."\nTiden efter generalforsamlingen skal bruges på at støtte vores A/S og fondsbestyrelseskandidater i stilling. Klubben har stille Flemming Henriksen op som A/S bestyrelsesmedlem og Peter Olsen som fondsbestyrelsesmedlem.\nNyt Æresmedlem udnævnt\nPå generalforsamlingen i 2018 hædrede klubben Flemming Henriksen for sit store arbejde med klubben. Han har været den TR som har siddet længst på posten i klubbens historie. I 2004 dokumenterede han klubbens historie ved at skrive klubbens historie. Derfor blev har meget fortjent udnævnt til klubbens 6. æresmedlem til Flemmings store overraskelse. Læs mere HER\nQUIZ og vind.\nVil du vinde lækker præmie, så quiz med og deltag i generalforsamlingen. Du finder quizzen HER.\nInvitation til arrangement på LO-skolen.\nSe traileren eller gå direkte til kalenderen og tilmeld dig HER.\nElektrikerne i København har landet et resultat i årets lønforhandlinger. Efter træge forhandlinger var det indkaldt til ekstraordinært klubmøde, for alle elektrikerei København, med et punkt på dagsorden. Op mod 100 kollegaer mødte op og viste deres utilfredshed med forhandlingerne. Flere forskellige afdelinger kunne ikke komme igennem med tålelige resultater.\nKollegaerne tog en fælles og solidarisk beslutning. Alle skulle hæves ens på grundlønnen.\nDet blev besluttet at kontakte firmaet under mødet og bede om et møde tirsdag morgen. 9 tillidsfolk blev sendt af sted til Stamholmen hvoraf tre forhandlede med firmaet.\nResultatet blev en aftale der dækker alle københavnske elektrikere og betyder en stigning på 4 kr. på grundlønnen pr. 1. april.\nVi afviste indslusningsløn som var på tale. De respektive afdelinger skal nu færdiggøre lokalaftalerne hvor ovenstående resultat som minimum skal indarbejdes. Dette resultat er ikke til genfohandling.\nDette må siges at være et resultat som beviser at solidaritet og at stå sammen stadig har en betydning.\nDet blev besluttet af afholde et arrangement i lighed med de faglige dage vi har afholdt på LO-skolen.\nVi fik valgt nye folk i bestyrelsen og kan sige goddag til Kjeld og Patrick\nPå Klic er der blevet varslet følgende feriedage til afholdelse. Lukkedagene gælder for samtlige medarbejdere i Kemp & Lauritzen A/S.\n- 6. maj (dagen efter Kr. Himmelfartsdag) – der trækkes 1 feriedag.\n- 27., 28., 29. og 30. december – der trækkes 4 feriedage.\nDet betyder at du skal have overtidsbetaling såfremt du bliver beordret på arbejde denne dag.\nGlædelig og godt nytår Klubben ønsker sine medlemmer glædelig jul og godt nytår.\nVi glæder os til jeres deltagelse i klubmøderne 2016.\n- - - En kæde smedes led for led og kædens kraft beror på din og min samhørighed. - - -\nKlubmøder 2016 Bestyrelsen har nu fastsat klubmøder for næste kalenderår. Reserver allerede nu datoerne.\n31. december er som de foregående år en S/H dag for Klub 37s medlemmer. Det vil sige at du har retten til frihed på dagen.\nHar du styr på din pension? 200 tillidsrepræsentanter blev onsdag opdateret om pensionsordningen, som får stadig større betydning for medlemmerne i PensionDanmark.\nEn opsparing i hastig vækst. Forbedrede forsikringer, hvis uheldet er ude. Og flere muligheder inden for forebyggelse og sundhed.\nPensionsordningen i PensionDanmark får stadig større betydning for medlemmerne både i arbejdslivet og i alderdommen, og det kan mærkes ude på arbejdspladserne.\nAfspadseringspligten er suspenderet. Efter at den samlede ledighed for elektrikere er faldet til under 2%, ophører pligten til at afspadsere overarbejde som er beskrevet i §13 Overarbejde pkt. 6. 7. og 8, for det overarbejde der er udført efter den 6. september 2015. Samtidig forlænges fristen for afspadsering af det overarbejde, der er udførtfør den 6. september 2015, fra 3 måneder til 6 måneder.\nAfspadseringspligten indtræder igen når den samlede ledighed bliver 3% eller derover.\nNyt fra lønkontoret. Hvis du endnu ikke har været på Klic og læse besked fra lønkontoret, så kan vi kun anbefale det. Der er en del opdateret information.\nEfteruddannelsestemaet på klubmødet var godt besøgt.\nDer blev fortalt om udviklingen i kurser og debatteret bredt om de udfordringer der er omkring tilmelding.\nPå mødet blev udleveret et par foldere som du også kan hente her.\nTilskud til virksomhedens efteruddannelse og Selvvalgt efteruddannelse\nVi skal hilse fra de kollegaer der var mødt op. De kvitterede ved at syntes om klubbens øl samt de varme flæskestegssandwich.\nJens Folmer takker af for at nyde sit otium.\nDerfor afholdes der reception på Stamholmen 24. august 2015 kl. 14.30.\nKig forbi og giv ham et pænt farvel på vejen.\nKlubben sender en stor tak for det gode arbejde Jens Folmer har lagt gennem årene.\nLav selv stregkoderne version 2015. Endnu engang er Klub 37 på banen for at gøre det nemt for dig. Hvis du gerne vil lave dit eget stregkodeark med dine favorit koder på een side, er det nu muligt i version 2015. Det vil sige at det er tilpasset de nye stregkodeark.\nDet kræver du henter vedlagte zip fil. Klik HER.\nDen består af to filer. En skrifttypefil og et excelark til at taste dine personlige koder i.\nHent og udpak filen. Installer skrifttypen. Åben excelarket og indtast som beskrevet i filen.\nKlub Thirty Seven går sommeren i møde med en fyraftensøl. Det er ikke bare en almindelig fyraftensøl - det er en Klub 37 øl. Til september klubmødet vil bestyrelsen byde på ølsmagning og i kan glæde jer.\nDet er to øl.\nFyraftensøl på en varm sommerdag.\nNyt arbejdstøj er bestilt og leveres løbende hen over sommeren. Der er også lukket op for Bacher webshop. På Klic kan du læse mere og se hvordan du logger på. Der skal dog forventes ventetid med bestillinger da Bacher har en pukkel der skal leveres.\n25 års jubilæum er afholdt for Ole Bjørn Nielsen. Klubben ønsker stort tillykke.\nTR strukturen i K&L er nu faldet på plads. Der mangler kun det endelige referat fra sidste og endelige møde. Kort fortalt fortsætter samtlige TR på deres poster. Det betyder at tillidsfolkene er blevet enige med ledelsen om at fastholde fagligheden. Der har været en god tone og sober debat omkring ny struktur. Ledelsen har været positivt indstillet omkring det fremtidige samarbejde med de lokale tillidsfolk.\nNy Pharma TR i Klub 37. Et ikke helt ukendt ansigt er blevet valgt som tillidsrepræsentant for kollegaerne i Pharma afd. 752 og 753. Flemming Henriksen blev enstemmigt valgt og er TR under Klub 37.\nKlub 37 har derfor nu 2 tillidsfolk. Peter Olsen som TR for service afd. 421 samt formand for klubben og Flemming Henriksen.\nKlampen er Klub K&Ls blad for medlemmerne. Det er nu på nettet og du kan læse vidt og bredt om hvad der er sket i Klub K&L samt en del information om hvilke forandringer der har været i det seneste år i firmaet.\nLønforhandlinger 2015 er ved at gå ind i sin afsluttende fase.\nNår der er et resultat vil det blive meldt ud her på siden.\nNyt arbejdstøj er på trapperne. Det nye tøj er godkendt af både ledelsen og repræsentanter fra medarbejderne. Tøjet har været præsenteret på teknikhusmøder rundt om i landet.\nDet vil snart være muligt at bestille tøjet med nye snit og nye logoer.\nNye folk i bestyrelsen Ved generalforsamlingen blev der rykket lidt rundt og der kom to nye ansigter i bestyrelsen. Dennis Nielsen og Mikael Nielsen blev begge valgt som bestyrelsesmedlemmer.\nRifat Ramecevic og Jens F. Rasmussen udgik af bestyrelsen og der skal lyde en tak for deres indsats.\nDu kan se den nye bestyrelse HER\nTak for 15 års arbejde Efter valget af ny tillidsrepræsentant takkede Peter Olsen den afgående TR Flemming Henriksen for det gode arbejde har har lagt igennem 15 år i sin tid som formand for klubben.\nDet er en bedrift som ikke ses ofte. Flemming er den der i klubbens 110 års historie har siddet længst på posten.\nNy tillidsrepræsentant i Klub 37 blev Peter Olsen. Grundet Kemp & Lauritzens nye struktur pr. 1.1.2015 har Klub 37 set det nødvendigt at foretage et nyvalg af tillidsrepræsentant. Der er ikke så meget dramatik i det. Det er bestyrelsens og nu også kollegaernes beslutning, at der er foretaget en rokade i bestyrelsen.\nFlemming Henriksen vil fortsætte arbejdet i bestyrelsen og være repræsentant for kollegaerne i den nye Pharmagruppe.\nFeriekortet lader vente på sig. Hvis du har sendt dit ferie kort ind omkring julen og ikke efterfølgende fået det retur, så er der en forklaring på det.\nLønkontoret har problemer med at udskrive nye feriekort. Skal du holde ferie kontakter du sekretæren i din afdeling som vil sørge for at du kan få udbetalt feriepenge.\nLønreguleringen for 2014 burde være på vej med lønudbetalingen den 12.2.2015.\nDet kan være det næste du tjekker din lønseddel for.\nLønsedlen er måske ikke rigtig.\nDerfor er det en rigtig god ide du bruger lidt tid på at gå den igennem. Du skal være specielt opmærksom på følgende:\nHvor mange feriefridage har du stående?\nHvor stort er dit pensionsbidrag? Har du været med fra Siemens/Glenco tiden så burde du få 8,25% i firmabidrag.\nHvis du har haft særlige aftaler med ekstra indbetaling af pension skal du tjekke om det stadig er der?\nDu kan holde dine seneste lønsedler op mod den sidste i 2014.\nDer er i øvrigt altid en god ide at tjekke lønsedlen.\nDu kan lære mere om din lønseddel HER\nLønreguleringen er desværre stadig ikke udbetalt.\nDer er lagt pres på ledelsen og forhåbentlig findes der snart en løsning.\nDer er taget hul på den nye organisation i K&L. I klubberne er vi også godt i gang med at se på om det får indvirkning på vores struktur. Næste klubmøde er et fælles møde med de andre klubber i K&L.\nIndtil videre afholder vi møder som vanligt og har lagt 2015 møder i kalenderen.\nSommerferien nærmer sig og i ønskes alle god ferie.\nLønreguleringen kom desværre ikke med på udbetalingen i uge 27.\nForhåbentlig kommer den til udbetalingen i uge 29.\nLønaftalen 2014 kom på plads fredag 27. juni. resultatet blev kr. 2,50 på det personlige tillæg eller i akkordforskud.\nSom aftalt blev der ingen aftale om satser på arbejdsfolk samt timebank.\nAftalen er gældende fra den 1. juni 2014 og er 1 årig.\nSucces på Stamholmen Det fælles klubmøde på Stamholmen den 3. Juni var en succes. Der har været mange gode tilbagemeldninger på mødet.\nAllan Jørgensen var på slap Line og var ikke bleg for at svare på spørgsmål.\nVi vil se om vi kan gentage successen i 2015 som et fællesklubmøde med et nyt tema.\nTak til Axel Muusfeldts fond for tilsagn om tilskud til at fejre klubbens jubilæum.\nVi fejre 110 året for Klub 37 den 14. november 2014. Det er en glæde for bestyrelsen, at klubben besluttede, at festligholde klubbens jubilæum på LO-Skolen som tidligere år.\narrangementet er ved at tage form og du kan allerede nu, som medlem af klubben, tilmelde dig arrangementet.\nDerfor sæt kryds i kalenderen og tilmeld dig HER\nLønforhandlingerne 2014 er gået ind i en fase hvor kollegaerne måtte tilkendegive deres holdning til det firmaet har tilbudt.\nVi står over for at tage stilling til en nulløsning, dumpingløn for arbejdsfolk, overpris for at administrere vores kontingent til fagforeningen samt nedsat grundløn.\nResultatet fra et godt besøgt klubmøde var næsten givet på forhånd - DET ER BARE IKKE ACCEPTABELT - i en situation hvor der er gode udsigter og en forventning om mangel på arbejdskraft.\nForhandlerne blev sendt tilbage til forhandlingerne.\nValget til Muusfeldts fond er afsluttet. Desværre blev der heller ikke plads til Klub 37 her.\nSom tidligere nævnt blev der ingået en studehandel som betød at Klub K&L har taget 2 af de 3 pladser i fondsbestyrelsen.\nVi prøver igen næste gang.\nFællesklub i K&L kom et skridt nærmere på et fællesmøde i Vejle.\nDer var enighed fra alle tre ben i koncernen, L&H, Glenco og K&L at vi skal tale sammen og mødes.\nDer arbejdes videre på hvilke muligheder det giver.\nTeknikhuset Stamholmen vil vi se nærmere på ved næste klubmøde.\nI fællesskab med de andre fag, ventilation og VVS, på Stamholmen arrangerer vi fællesklubmøde med Teknikhus som tema.\nDerfor er koncerndirektør Allan Jørgensen inviteret til at deltage i en debat om mulighedernes verden set fra Stamholmen.\nTraditionen tro vil vi starte grillen og med sikkerhed drikke til punds med Jens Folmer.\nMødet afholdes 3. juni klokkken 16.\nFællesklub i K&L kan se sin spæde begyndelse. Det blev på et møde den 8. april, aftalt at se videre på mulighederne for at oprette en fællesklub.\nMere om dette på kommende klubmøder.\nResultatet af A/S koncernvalget 2014 er desværre alllerede afgjort på forhånd i det der er indgået en studehandel i forbindelse med valget til Axel Muusfeldt fonden.\nDet betyder at Flemming Henriksen ikke kommer i A/S bestyrelsen denne gang.\nDerimod bliver Torben Hansen, som i første runde kun opnåede 54 stemmer, valgt som koncernens repræsentant.\nResultatet af A/S valget 2014 blev som følger for de første 3 kandidater:\nChr. Bogdahn-Reeh 118 Stemmer\nTonny Haurholm 116 stemmer\nFlemming Henriksen 98 stemmer\nLars Gustavsen 175 stemmer\nPeter Olsen 158 stemmer\nEsben Bækmark 121 stemmer\nDet betyder at Chr. og Tonny er valgt som A/S repræsentanter og alle tre suppleanter er valgt.\nJubilæumsfesten 2014 blev vedtaget på generalforsamlingen.\nDerfor sæt kryds i kalenderen hvor klubben inviterer til workshop og fest den 14. november.\nSom tidligere afholdes det på LO-skolen med forskellige temaer som vi skal igennem før vi kan feste. Vi afslutter med morgenbuffet om lørdagen.\nValg til A/S bestyrelsen i Kemp & Lauritzen skydes snart i gang.\nKlub 37 har to personer opstillet.\nFlemming Henriksen som kandidat og Peter Olsen som suppleant.\nDet er vigtigt at alle klubbens medlemmer bruger deres stemme på vores kandidater.\nHusk generalforsamlingen den 18. marts.\nBestyrelsen vil stille forslag om at afholde klubbens jubilæum på LO-Skolen den 14. november 2014.\nSe indkaldelsen under Aktiviteter\nElektrikeroverenskomsten er faldet på plads da der blev indgået forlig i weekenden.\nDu kan se protokollaterne HER\nNy lærling ansat Tag godt i mod Daniel der startede som lærling mandag morgen.\nKlub 37 på Twitter\nDu kan bruge hashtag #klub37\nNu prøver vi noget nyt. Vi er kommet på Twitter og du kan følge os.\nLAUS i fremtiden\nPå klubmødet den 21. januar blev der debatteret LAUS arbejde.\nDer var flere kollegaer der følte at de blev presset til at udføre LAUS arbejde.\nEfterfølgende er udmeldingen fra afdelingen at vi ikke udfører LAUS arbejde.\nDer er desværre blevet indbetalt forkert til Pensions Danamrk.\nFirmabidraget er blevet indbetalt dobbelt siden februar 2013 og dette er blevet stoppet primo januar 2014.\nDet for meget indbetalte bliver trukket tilbage. Der er sendt breve ud omkring dette. Der står desværre en forkert periode på brevet.\nPerioden er 25.2.2013 til 12.1.2014\nLAUS i virkeligheden\nPå klubmødet den 21. januar vil vi tage emnet LAUS op. Vi vil gerne høre jeres oplevelser med LAUS i hverdagen.\nFøler I at det bliver respekteret ikke at arbejde med spænding på?\nBliver I presset til at lave LAUS?\nHvad syntes I om LAUS kurserne?\nJubilæum. Hvis ikke du har bemærket det kan Klub 37 - Danmarks ældste elektrikerklub - fejre 110 års jubilæum i år.\nDet bør jo fejres på med maner. Bestyrelsen vil foreslå at vi tager på LO-skolen og gentager den succes som vi tidligere har haft.\nMere om dette på de kommende klubmøder.\nDu kan også læse om klubbens historie HER\nLønsedlen er kommet i din e-boks.\nSom du har kunne læse her vil lønsedler fremover sendes til din e-boks. Den første for de timelønnedes vedkommende er landet i din indbakke.\nDet er muligt at oprette specifikke indbakker i e-boks, som du kan flytte dine lønsedler over i.\nDe gamle lønsedler der ligger i Klic.nu flyttes ikke med over, men det er en let og overkommelig opgave selv at gøre det.\nDer ligger en vejledning til dette på Klic.nu\nVi glæder os til jeres deltagelse i klubmøderne 2014.\nKlubmøder 2014 Bestyrelsen har nu fastsat klubmøder for næste kalenderår. Reserver allerede nu datoerne.\nLønsedler i e-boks Det er nu besluttet at lønsedlerne kommer direkte i din e-boks. Det betyder at du fremover ikke skal via klic for at finde din lønseddel.\nMedio januar 2014 vil din lønseddel for første gang sendes til e-boks.\nDe lønsedler der ligger på klic vil ligger der til ultimo 2014, hvorefter der ikke vil være tilgang til dem mere. Du kan selv overføre dem til e-boks.\nDette og mere info kan du læse om på klic.nu\nOverenskomstforhandlinger 2014 Krav og ønsker til overenskomstforhandlingerne 2014 er ved at blive behandlet i i overenskomstudvalgene og hovedbestyrelsen. Forhandlingerne starter så småt til december og fortsætter frem til marts næste år. Herefter følger afstemningerne.\nHvis du vil følge processen kan du tilmelde dig den gratis SMS service om overenskomsten.\nSkriv en SMS med 'OK 2014' og send den til 1969.\nTilmelding til klubmødet i november kan allerede foretages nu. Klik HER og tilmeld dig.\nTjek din pension. På bare et år er antallet af PensionDanmark-medlemmer, der tjekker deres pension på nettet, steget med 53 pct. Pensionsinteressen er stor, når bare stoffet er nemt at gå til, forklarer PensionDanmark.\nPensionDanmark har udviklet Apps til mobilen så du hurtigt kan følge din pension eller bestille tid til sundhedsordningen.\nKlik HER for at finde Apps til Iphone og Android.\nVision 2022 Formålet med visionen er at sætte en fælles retning for udviklingen af branchen, som kan danne grundlag for Dansk El-forbund og Tekniqs fælles initiativer.\nEt af de konkrete mål i visionen er, at produktiviteten skal øges med 50 pct. over de kommende ti år. Det mål nås, blandt andet gennem styrket ledelse og planlægning i virksomhederne.\nEt andet mål er, at kompetencerne på medarbejder- og virksomhedsniveau skal udvikles.\nVi skal arbejde smartere, og det kræver en mere strategisk tænkning i virksomhederne, som rækker videre end til bare at vide om tirsdagen, hvad man skal lave om onsdagen.\nLæs meget mere i publikationen HER\nGrundkursus kalender for 2014 er på nettet.\nHvis du deltager i forbundets grundkurser skal du blot i god tid meddele firmaet at du holder fri for egen regning. Forbundet betaler den tabte arbejdsfortjenste. Klubben betaler i følge vedtægterne diæter for kurset.\nVil du vide mere kan du kontakte tillidsrepræsentanten.\nSe datoerne i kalenderen HER\n40 års jubilæum for Allan Jensen afholdes i SFOen på Stamholmen den 8. Oktober 2013 kl. 14:00. Kig forbi og hils på Allan. Klubben ønsker Allan stort tillykke.\nNæste klubmøde er blevet flyttet til den 2. oktober da vi har fået mulighed for at få en debat med den administrerende direktør Knud Degenkolw og en repræsentant fra Tekniq. Mødet bliver afholdt på firmaets adresse på Roskildevej. Du har mulighed for en lille rundtur hvis du kommer lidt før. Se mere under aktiviteter\nLønforhandlingerne har været i gang siden før sommerferien. Desværre uden resultater. Det har ikke gjort det lettere efter Phil & Søn gik konkurs, som har fået betydning for firmaet. Mere om lønforhandlingerne på næste klubmøde.\nEen afdeling - Een Klub er en realitet.\nAfdeling 538 med base i Hvidovre er nu samlet i een klub. Klub 37 favner alle kollegaer som er ansat i 538.\nDet er netop sket at den tidligere klub i Køge har besluttet sig at blive medlem i Klub 37.\nVi byder derfor Køge kollegaerne velkommen i klubben.\nGeneralforsamling 2013 er netop veloverstået. Der var en god debat omkring klubbens aktiviteter og de tilstedeværende medlemmer kom med gode input til hvordan et godt klubmøde afvikles.\nEfter en enkelt vedtægtsændring blev der valgt nye og gamle folk i bestyrelsen.\nBestyrelsen blev igen fuldtallig efter generalforsamlingen.\nPeter Olsen er ny i Klub 37s bestyrelse, men absolut ikke uden erfaring med klubarbejdet. Han har været næstformand i Klub K&L.\nRifat Ramicevic overtog kassererposten og er klar til at stable vores håndører.\nNikolai Kingod satte sig igen på en bestyrelsespost.\nJens Folmer Rasmussen blev valgt til bestyrelsessuppleant.\nRevisor og revisorsuppleant er uændret.\nDu kan se den samlede bestyrelse ved klik HER.\nVelkommen i klubben til de 'nye' gamle kollegaer på Stamholmen.\nPr. 1. januar har vi lavet en overflytning af kollegaerne som var medlem i Klub K&L til Klub 37.\nDer er er snart et velkomstbrev på vej til jer.\nNyt artikel arkiv her på siden. Der kommet et nyt menupunkt ”Artikler”.\nHer vil du kunne finde artikler om klubben og dens medlemmer enten på arbejde, i forbindelse med klubaktiviteter eller samarbejde med firmaet.\nDu finder arkivet ved klik her.\nNye tillidsfolk skal findes\nVed klubmøde i Klub K&L blev der debatteret hvordan klubben kan komme styrket videre med valg af nye tillidsfolk efter firmaet har opsagt aftalen om tillidsrepræsentantens virke. Der pågår stadig dialog med ledelsen om dækningsområdet.\nAftale om tillidsområdet opsagt.\nLige før juleferien opsagde virksomheden aftalen om dækningsområdet for tillidsrepræsentanten for klub K&L i Albertslund.\nDet betyder at klub K&L skal ud og finde et antal tillidsrepræsentanter til at varetage forskellige afdelinger.\nDet har umiddelbart ingen indflydelse for Klub 37, men vi har selvfølgelig interesse i hvordan fremtidens klub kommer til at se ud.\nDet skal præciseres at det ikke har noget på sig at tillidsrepræsentanten er fyret. Kun hvordan virket skal udføres. Det har heller ikke nogen indflydelse på gældende lokalaftaler.\nLige som tidligere år, har medarbejdere, som er medlem i Klub 37 ret til SH dag den 31.12.\nSåledes skal du scanne timerne for den 31.12 som SH dag med 7,5 time.\nEr du månedslønnet vil dagen blive betalt som øvrige SH dage.\nHar du allerede scannet dine timer som ferie eller feriefridag, så vil kontoret rette op på dette når de konterer vores timer.\nDet er dog en god ide at holde øje med antallet af dine ferie og feriefridage i det nye år.\nKlub 37 fortsætter som selvstændig klub.\nKlub K&L har meddelt at de ikke ønskede en ny struktur og at Klub 37s medlemmer var velkomne i Klub K&L uden yderligere ændringer.\nDenne udmelding gav grundlag til en god og lang debat på dagens klubmøde, hvor der blev vendt for og imod at være en selvstændig klub.\nKonklusionen var helt entydig og førte til at der ikke sker ændringer og at alle kollegaer på Stamholmen afd. 538 samles i Klub 37.\nDer er givet tilsagn fra ledelsen om at anerkende Klub 37, som selvstændig klub, og der vil herefter blive set på hvilke muligheder det kan give.\nInbydelse til næste klubmøde / generalforsamling er sendt på gaden.\nDu kan allerede nu se den og tilmelde dig.\nNy klubstruktur er kommet et skridt nærmere.\nDer blev afholdt møde i strukturgruppen den 29. maj hvor Knud S. Degenkolw kom forbi og gav sit syn på en struktur der fungerede godt i K&L.\nDet blev besluttet at arbejde videre med en klubstruktur hvor der er mulighed for decentrale klubber.\nDer blev nedsat nogle arbejdsgrupper til at se på de forskellige områder som økonomi, vedtægter, organisation og hvilke arbejdsområder hver klub skal arbejde med.\nDer arbejdes på at nå frem til en endelig plan i efteråret 2012\nMedierne skriver stadig.\nBlandt andet at direktør, Knud S. Degenkolw kender ifølge Licitationen.dk ikke til, at der skulle være medarbejderkontakt til ledelsen i forhold til at løse konflikten. Hmmmmm....\n• Building-supply.dk 'Elektrikere nedlagde arbejdet'. Læs mere HER.\n• Licitationen.dk 'Industriens Hus ramt af strejke'. Læs mere HER.\nEndnu et fællesmøde er blevet afholdt.\nGrundet sympatikonflikterne den 22. maj måtte der endnu en fællesmøde til i DA.\nSe dagens referatet ved klik HER.\nReferatet i mere læsevenlig format kan læses HER.\nKonflikten mod uorganiserede vækker opsigt.\nFlere medier har bragt nyheden om skruebrækker der er ansat i Kemp & Lauritzen.\n• Den korte avis 'Bægeret er flydt over for medarbejderne i el-koncernen Kemp & Lauritzen'. Læs mere HER.\nSympatikonflikter opstod i løbet af dagen for at støtte op om kollegaerne på Industriens Hus.\nFolk fra flere forskellige pladser støttede sporadisk konflikten ved at nedlægge arbejdet i løbet af dagen.\nFællesmøde blev afholdt i Dansk Arbejdsgiverforening kl. 10:00.\nDansk El-Forbund gjorde formildende omstændigheder gældende, idet virksomheden har indsat en formand, som ikke er medlem af Dansk El-Forbund, hvilket er i strid med priskurantens regler.\nSe hele referatet ved klik HER.\nKonflikten fortsætter vedrørende uorganiserede elektriker på Industriens hus.\nKollagaerne på pladsen valgte fra morgenstunden at fortsætte arbejdsnedlæggelsen.\nKonflikt er brudt ud på arbejdspladsen, Industriens hus, på Rådhuspladsen. Paradoksalt nok i en bygning som skal huse en organisation som også er afhængig af medlemmer.\nKonflikten bunder i at der er uorganiseret folk blandt Kemp & Lauritzens folk. Derfor valgte ca. 30 elektriker at nedlægge arbejdet mandag morgen.\nPå klubmødet samme aften blev der orienteret om forholdene, og kollegaerne tilkendegav det utilfredshed med at der kan være uorganiserede der arbejde på vores overenskomster uden at betale til fællesskabet.\nTillidsrepræsentanten orienterede om at der var indkaldt til fællesmøde i DA tirsdag den 22. maj kl. 10.00\nLønforhandlingerne er strandet. På klubmødet den 21.5 orienterede forhandlingsudvalget om lønforhandlingen der var afholdt med firmaet den 14 maj. Firmaet mente stadig at vi skulle give noget for at få en lønstigning. Derfor fastholdt firmaet udspillet med forringelse af rejsevejtidssatsen og fleksibel arbejdstid.\nEfter en længere debat på klubmødet blev det besluttet at der ikke skulle konfliktes på det udspil fra firmaet.\nLøngrundlag på Klic Det er muligt at tjekke sit løngrundlag på Klic.nu. (Det behøver ikke være fra en firma PC)\nDu logger dig ind med cpr. nr og adgangskode. Derefter klik på 'Medarbejder' i øverste vandrette menu. Derefter vil du få et menupunkt 'Løngrundlag' i venstre menu.\nDet er muligt at specificere tidsperioder og se hvad du har scannet i WPA.\nMøder i Klub 37.\nSom der blev nævnt på det fælles klubmøde dags dato har der ikke været afholdt klubmøder i Klub 37 siden LO-Skole arrangementet.\nDer arbejdes stadig på strukturen mellem klubberne og strukturudvalget mødes den 29.5.2012 med repræsentanter fra Forbund og firma for at se på fremtiden.\nUmiddelbart efter der ligger en beslutningsgrundlag vil der blive afholdt klubmøde.\nDer er forslag om at holde et klubmøde i Klub37 hvor vi inviterer de kollegaer fra Klub K&L der er ansat i afd. 538, for at få hilst ordentligt på hinanden.\nTjek dine feriefridage hvis du har brugt dine rest dage i slutningen af april.\nDe er måske blevet modregnet i det nye ferieår.\nAfspadseringsproblematikken som beskrevet den 19. feb. er stadig ikke helt på plads.\nDerfor skal du selv holde øje med om du får det rigtige beløb udbetalt.\nFagligt møde i Klub K&L og Klub 37 blev afholdt den 27.4.2012.\nKollegaerne havde besluttet at gå til fagligt møde på Roskildevej 12, da de var utilfredse med at der ikke var kommet nogle seriøse bud i lønforhandlingerne.\nKl. 7.00 fredag morgen mødtes kollegaerne op til en låst port på Roskildevej. Efter en drøftelse besluttede de at gå i arbejde igen kl. 8.30.\nTjek din lønseddel - Specielt hvis du har fået udbetalt afspadsering i K&L som er optjent i Glenco.\nDin afspadsering er formentlig blevet hensat med 175,50 kr. pr. time derfor skal du være opmærksom på at det også er den sats der skal udbetales med når du afspadserer.\nDerfor er det en god ide at tjekke din lønseddel på Klic.nu.\nForbundsformanden i Dansk El-forbund besøger Klub 37.\nVi har fået den enestående chance at få forbundsformand Jørgen Juul Rasmussen på tomandshånd - eller hvor mange hænder vi nu bliver på LO-skolen.\nDet er en enestående chance for at give ham input til hvordan man driver fagforening.\nDerfor husk at tilmelde dig arrangementet.\nLav selv stregkoderne. Hvis du gerne vil lave dit eget stregkodeark med dine favorit koder på een side, er det nu muligt.\nDer arbejdes på at lave et printark hvor der kan være flere personer på samme ark.\nIngen beskatning af firma telefon i kemp & Lauritzen. Såfremt du vælger ikke at ville bruge firmatelefonen privat kan dette lade sig gøre.\nDu skal aktivt fravælge muligheden for at bruge telefonen privat og underskrive en tro og loveerklæring.\nlæs mere i cirkulære om 'Mobiltelefon / mobildata politik' på Klic.nu. Den findes under ny information.\nWebmail eksistere også i K&L. De medarbejdere som er oprettet i systemet og har en PC kan tilgå deres mail på følgende måde.\nBrugernavn: kl\_'jeres init'\nPassword: 'Det i bruger på PC'\nSygeforsikringen gennem Mølholm, bliver opkrævet een gang årligt i K&L.\nSom det fremgår af overdragelsesbrevet du har modtaget, fra Glenco, sidst i december, vil betalingen blive trukket i juli måned.\nRegistrering af overtid som er aftalt med et andet beløb end det der står i overenskomsten registreres på som eksemplet.\nDu har måske aftalt at overtidssatsen er 150,- kr. pr. time og du har 3 overtimer.\nDerfor registreres timerne med 3 x "overtidstillæg følgende time" og 3 x Timelønstillæg á 34,85. Herudover skal du også huske de almindelige timer, servicevogn, tillæg og øvrige tillæg du plejer at få på timerne. Ved at gøre det på denne måde registreres timerne rigtigt i forhold til afspadsering og overtid.\n3 x Overtidstillæg følgende time (4005) overenskomst sats 115,15\n3 x Timelønstillæg (2231) á 34,85 34,85\nOvertidstillæg ialt 150,00\nAnciennitetsdatoen på lønsedlerne er desværre ikke korrekte.\nFejlen er fundet og der arbejdes på at de rigtige datoer er rettet ved næste lønudbetaling.\nHar du opdaget andre fejl som kunne være rart for andre at vide så kontakt Flemming.\nLønsedler fremsendes ikke længere til din almindelige postkasse på hjemmeadressen.\nDen findes derimod i din nye postkasse på Klic.nu.\nFørste gang du logger på Klic.nu skal du bruge dit CPR nr. for at komme ind. Der ligger en lille video af hvordan du finder din lønseddel, hvis du umiddelbart ikke kan finde den.\nHvis du oplevede problemer med lønsedlen i torsdags, så er problemet rettet nu og du kan finde den rigtige lønseddel på Klic.nu\nBeskatning af fri telefon i kemp & Lauritzen. Det kommet klubben for øre at der er ved at blive udarbejdet nye retningslinjer.\nDet betyder blandt andet, at man kan fraskrive sig retten til privatbrug af firmatelefon, og dermed undgå beskatning. Det vil foregå med en tro- og love erklæring, som vi kender fra multimedieskatten.\nMere info når der er yderligere detaljer.\nAfstemningen om hvornår vores tur til skal foregå er afsluttet.\nDet er hermed besluttet at vi afholder arrangementet Fredag 16. marts 2012 med start kl. 14.00.\nVi afslutter med morgenmad lørdag. Der udsendes endelig invitation pr. brev snarest.\nHar du forslag til indhold eller aktivitet i løbet af dagen så send en mail til info@klub37.dk\nTilmelding kan allerede foretages. KLIK HER\nBemærk at tilmelding er bindende\nBeskatning af fri telefon i kemp & Lauritzen. Der arbejdes på svar omkring muligheden for at frasige sig retten til brug af firmatelefon i privat øjemed.\nMere info når der er en afklaring.\n2012 Arrangement på LO-Skolen er ved at tage form. Vi er ved at planlægge og har behov for tilmeldinger til dette.\nDu skal vælge hvelke datoer du kan. Vi har den 9. og 16. marts at vælge i mellem. I demokratiets navn vælger vi den dato flest kan.\nArrangemnet starter fredag kl. 14 og slutter lørdag med morgenmad.\nAfstemning slutter på fredag den 20. januar.\nOpdatering på tilpasningsforhandlingerne er at de blev afsluttet i slutningen af 2011.\nvagtaftalen udløb ved årsskiftet. Nedgangen på 2 kroner i grundlønnen blev kompenseret med personlige tillæg. Det ekstra pensionstillæg på 0,25% fastholdes som individuelle aftaler.\nNye arbejdskort i forbindelse med overdragelse til Kemp & Lauritzen.\nI behøver ikke foretage jer noget, da i vil blive flyttet centralt, når der er overblik over den nye klubstruktur.\nDerfor vil i stadig være medlem i Klub 37 til i hører andet. Dette gælder dog ikke gamle afd. 131 folk. Se næste nyhed herunder.\nAfdeling 131 Kollegaerne i den tidligere Glenco Fiber-Netværks afdeling vil blive registreret i Klub K&L pr. 1.3.2012.\nI behøver ikke foretage jer noget, da i vil blive flyttet centralt.\nEfter i er blevet overflyttet vil i modtage velkomstbrev fra Klub K&L.\nKlubstrukturen i Klub 37 og Klub K&L blev debatteret på et fælles bestyrelsesmøde den 12 januar.\nDer var enighed om at nedsætte et udvalg til at se på en fremtidig struktur for klubberne.\nLokalaftalerne i Klub 37 er dags dato blevet opsagt.\nPå et møde Albertslund har firmaet opsagt ALLE Klub 37's lokalaftaler til udløb den 31.12.2011.\nHensigten fra firmaet er, at vi skal underligges Kemp & Lauritzens aftaler. Det gælder lige fra lønaftale, vagtordning, transporttillæg og alle øvrige aftaler.\nDer vil blive informeret nærmere på Klubmødet den 29.11.2011. Se dagsorden for mødet i kalenderen. Klik HER.\nKemp & Lauritzen overtager Glenco A/S.\nLønforhandlingerne er afsluttet omend resultatet ikke er godt.\nEfter lange forhandlinger i slutspurten har bestyrelsen valgt at sige god for aftalen der løber frem til 29.2.2011.\nLønstigningen bliver 1,50 Kr. på grundlønnen gældende pr. 1.6.2011.\nNærmere information på det kommende klubmøde den 24.5.2011.\nFagligt møde blev indledt i firmaet kl. 7.00 hvor tillidsrepræsentanten opfordrede kollegaerne til at gå i arbejde.\nKollegaerne ville have gang i forhandlingerne igen og denne gang med nogle resultater som var mere seriøse.\nRegionsdirektøren og en afdelingsleder kom forbi kantinen og svarede på spørgsmål om processen i forhandlingerne og benyttede lejligheden til at informere om aktuelle emner og stod på mål for spørgsmål af forskellig karakter.\nEfter en god dialog blev det besluttet at gå i arbejde og der blev aftalt nyt lønmøde mandag kl. 9.00.\nEkstraordinært klubmøde blev afholdt i kantinen på firmaets adresse i Hvidovre.\nÅrsagen var de manglende resultater i lønforhandlingerne. Kollegaerne var mødt talstærkt op for at høre hvad der var årsagen til at forhandlingerne var låst fast.\nEfter orientering fra tillidsrepræsentanten opfordrede kollegaerne ham at tage hjem og herefter besluttede de et fagligt møde i firmaet torsdag morgen kl. 7.00\nKlubmøder 2011 er lagt i kalenderen.\nKlubbestyrelsen er begyndt at arbejde på et forslag til generalforsamlingen i 2011 omkrig mulighederne for en gentagelse af arrangementet på LO-Skolen. Hør mere på de kommende møder.\nKongressen i dansk El-forbund er netop afsluttet. Nikolaj Kingod og Flemming Henriksen fra Klub37 var delegerede.\nLærlingetur i de højere luftlag.\nKlub37 indtager LO-Skolen med godt humør.\n42 kollegaer benyttede invitationen fra klubben og deltog i det noget anderledes klubmøde.\nEkstraordinær generalforsamling blev afholdt i forbindelse med klubmødet i maj måned. Eneste punkt på dagsorden var at få valgt ungdomsrepræsentant.\nTim Kristensen blev valgt.\nSe bestyrelsen som den ser ud efter dette valg HER.\nFølgende er uddybende forklaringer på de hyppigst stillede spørgsmål:\nTale internt mellem kolleger i Glenco (kollegakald) er uden beregning og tæller således ikke i de 50 timer.\nDer er ingen opkaldsafgift.\nTale udover 50 timer pr. måned afregnes med kr. 0,60 øre pr. minut ekskl. moms til almindelige danske fastnet og mobilnumre.\nMMS afregnes med kr. 2,40 pr. sendt besked.\nDatatrafik koster kr. 8,- pr mb.\nOpkald til 118 dækkes, såfremt der er tale om erhvervsmæssig brug heraf.\nPrisen på private opkald i udlandet er afhængig af hvilken zone, man befinder sig i og kan derfor ikke besvares entydigt.\nVia vores aftale med Telia får vi en fordel, som alt andet lige bør være konkurrencedygtig med et nuværende privat abonnement, også på udlandsopkaldene.\nTidsfristen er overskredet, men den er forlænget til sidst i denne måned.\nKlubtur med overnatning. På seneste klubmøde blev det foreslået at holde klubmødet i september måned på Lo-skolen, med en overnatning. Bestyrelsen arbejder videre med den gode ide. Mere om dette på klubmøderne.\nMødekalenderen for 2010 er fastsat. For at tilgode se så mange som muligt vil møderne blive afholdt geografisk forskellige steder.\nMøder kan se i aktivitetskanelderen. Klik HER.\n40 års jubilæum. Per Mortensen har 40 års jubilæum. Der afholdes reception på Stamholmen 110, tirsdag den 10.11.2009 kl 14.30.\n105 års jubilæet er netop overstået. Læs mere om begivenheden HER.\nNyt æresmedlem i Klub 37. I forbindelse med klubbens 105 års jubilæum blev der udnævnt et nyt æresmedlem. Læs mere HER.\nNy lærlingeformand er blevet Peter Arne Bülow. Tim Kristensen bliver i bestyrelsen og vil assistere Peter.\nJulefrokosten er sat til den 4. december 2009.\nNyheds feed på Klub37.dk. Du kan nu få nyheder direkte i din favorit nyhedslæser. Læs mere HER\nSæt X i kalenderen til Klub 37´s 105 års fest den 7. november 2009.\nKlubmøderne resten af året er desværre flyttet pga. lokale problemer. Se i kalenderen hvornår de er flyttet til HER.\nLønreguleringen skulle nu være gennemført. Har du ikke fået din lønstigning på 7,- kroner bedes du kontakte tillidsmanden.\nGeneralforsamlingen valgte nye kollegaer til bestyrelse og revision.\nRifat Ramicevic er blevet bestyrelsesmedlem og Jesper Frederiksen er blevt ny sikkerhedsrepræsentant.\nNy revisor er Karsten Mattiesen og revisorsuppleant John Dittmer.\nGeneralforsamlingen besluttede at formen med klubøder skal fortsættes.\nAlle kollegaer opfordres til at komme med ideer til hvor og hvordan klubmødet skal afholdes.\nKlubmødet 30. januar bliver festligt med Bowling og spisning i Valby.\nHold øje med postkassen for invitation.\nBilleder fra et godt klubmøde på Diesel House kan se i rodekassen.\nDu kan se dem ved at klikke HER.\nGodt Nytår ønskes klubbens medlemmer.\nGlenco har fået ny ejerkreds. Køberne er et konsortium bestående af 5 ledende medarbejdere i Glenco A/S og Industri Udvikling II K/S. Der har været afholdt ekstraordinært SU møde dags dato.\nDer er information på vej ud til samtlige medarbejdere.\nLæs Dantherms fondsbørsmeddelelse HER.\nNy sikkerhedsrepræsentant. På den ekstraordinære generalforsamling den 26.09.2007 blev Thomas Herbst valgt som klubbens nye sikkerhedsrepræsentant. Vi ønsker ham tillykke med valget og glæder os til at samarbejde med ham.\nLønaftalen er faldet på plads. Det blev til en grundlønsstigning på 5,- kroner i 2007 og 7,- kroner i 2008.\nHør mere om aftalen på næste klubmøde den 30.05.2007.\nFlemming S. Thomsen er blevet bestyrelsesmedlem da Rifat Ramicevic desværre har valgt at forlade firmaet.\nGeneralforsamlingen valgte Finn Clausen og Niels Johannesen til revisorer, da Kurt Andersen(efterløn) og Per Nielsen(fratrædelse) er udtrådt fra bestyrelsen..\nGeneralforsamlingen vedtog nogle nye vedtægter samt fik samling på det som er vedtaget gennem mange år.\nLønforhandlingerne er indledt. I den forbindelse indkaldes der til ekstraordinært klubmøde tirsdag den 13.03.2007 i fagforeningen kl. 16.30\nGeneralforsamlingen er på trapperne. Læs oplægget til de redigerede / opdaterede vedtægter. Klik HER\nGruppelivsaftalen med er fra PFA´s side blevet opsagt overfor Glenco. Tillidsfolkene i El-afdelingerne forhandler pt med firmaet om en ny løsning.\nHør mere på klubmødet 29.11.2006.\nNye revisorer efterlyses. Da vi har sagt farvel til Per Nielsen og Kurt Andersen går på efterløn til foråret kommer kluben til at mangle revisorer.\nHar det din interesse eller har du en god ide til en posten hører bestyrelsen gerne fra dig.\nDer er valg til generalforsamlingen i foråret 2007.\nKlubmødet i november måned bliver afholdt i Hvidovre på firmaets adresse på Stamholmen. Der er lagt op til et møde med lidt godt til maven og halsen.\nKlub 37 fest for medlemmerne. Da bestyrelsen planlagde møder for 2007 besluttede den samtidig at det var tid til fest. Derfor vil klubmødet blive erstattet af en aften hvor klubben vi være vært for en god middag. (lidt imod tillidsmanden, men mon ikke han alligevel vil orientere lidt under middagen ;-)\nKig i aktivitetskalenderen hvor du kan se datoen..\nMødedatoer for 2007 er på plads. Derfor bør du allerede nu reservere tid i din kalender til et par dage med mulighed for at få en nyhed, få indflydelse eller bare komme af med din mening.\nKig i aktivitetskalenderen.\nSikkerhedsmanden Hans Melvig har fået orlov fra Glenco i et halvt år.\nHans skal være med til at medlemsorganisere i fagforeningen, og hans opgaver bliver derfor at opsøge uorganiserede 'kollegaer' rundt om i Kønebhavnsområdet.\nHans får dog ikke helt fri fra Glenco i det der er aftalt at han stadig skal varetage Klub 37´s sikkerhedsspørgsmål samt deltage i firmaets sikkerhedsmøder.\nDette betyder at i stadig skal kontakte Hans hvis i har sikkerhedsspørgsmål.\nAnlægsafdelingen i Hvidovre har fået besat afdelingsleder stillingen. Christian Tørsleff kommer fra en stilling som projektleder i NNE og tiltræder 1.1.2007.\nDette betyder at i stadig skal kontakte Hans hvis i har sikkerhedsspørgsmål og han har stadig samme kontakt til klubben.\nReguleringen i forbindelse med lønforhandlingen burde være foretaget med den løn der er blevet udbetalt dags dato. Dette er dog kun sket for afdeling 130.\nDe øvrige afdelinger har ikke indleveret oplysninger, så lønkontoret har kunne lave reguleringen.\nDet er op til afdelingslederne, at få dette gjort således, at det kan blive bragt i orden til næste lønudbetaling.\nGenopretningsplanen for Glenco er sat i gang. Det har bl.a. betydet rokeringer i direktionsgruppen, hvor Michael Landsgaard er opsagt.\nMandag den 3. april starter Rene Lund Rasmussen som ny anlægsdirektør (Rene kommer fra en lignende stilling i Lindpro). Torsten Laursen bliver funktionschef for serviceområdet og Torben Balle forbliver direktør for salg og tilbud.\nMed Rene vil der blive sat yderligere fokus på gennemførsel af entrepriseopgaver samtidig med, at afdelingen kommer til at dække alle anlægsfag.\nNæste Ambassadør kommer 12.4.2006 hvor der vil være yderligere information.\nHar du spørgsmål kan du kontakte Tillidsmanden, Børge N. Hansen eller komme på næste klubmøde, hvor der vil være opdaterede oplysninger om genopretningsplanen.'\nÅrsregnskabsmeddelelsen for vores ejere Dantherm Holding blev offentliggjort 16.3.2006.\nDu kan læse meddelelsen og høre pressemødet på Dantherms hjemmeside. Klik Her.\nElektroniske ugesedler kan sendes direkte til Aalborg såfremt din nærmeste leder er syg eller på ferie og du ikke har andre at sende ugesedlen til.\nDet giver dog en del ekstraarbejde, så det er kun i tilfælde af ferie, sygdom eller andet aftalt fravær at mailen ugesedler@glenco.dk kan anvendes.\nNæste SU møde afholdes 30.5.2006.\nHar du emner vi skal debattere er du velkommen til at ringe til tillidsmanden eller sende en mail info@klub37.dk.\nMountainbike? Er det noget for dig?\nNu får du muligheden for at være med til fællestræning.\nHvis der er interesse for det, vil der efter 1. april blive arrangeret mountainbike-træningsture med Stamholmen 110 som udgangspunkt.\nKontakt Knud-Erik Hvidthøft - tlf. 3649 4249 - hvis du har lyst til at være med.\nAlle Glenco-ansatte kan deltage i fællestræningen - det kræver ikke medlemskab af sportsklubben .\nAfspadseringsreglen i Elektrikeroverenskomstens § 13 er sat ud af kraft den 6. marts 2006.\nDet skyldes at Forbundets ledighed på landsplan er faldet til 2 % i marts måned.\nAfspadseringspligtigt overarbejde optjent før den 6. marts 2006, SKAL stadig afspadseres.\nHar du spørgsmål kan du kontakte tillidsmanden.\nLønforhandlingerne er dags dato blevet afsluttet og er gældende pr. 1.3.2006.\nEfter bestyrelsen i Klub 37 blev præsenteret for resultatet af forhandlingerne underskrev vi lønaftalen.\nAftalen giver en giver en grundlønsstigning til 157,- kroner pr. time til kollegaer ansat 1.3.2006. Kollegaer ansat efter denne dato betales med 153,50 kroner pr. time.\nFor at nå dette resultat har vi måtte gøre køb på afspadseringsreglen. Det betyder at der fremover kan udbetales yderligere 8 overtimer efter overenskomstens § 13 stk. 7.\nVil du vide mere om lønaftalen eller afspadseringsreglen kan du kontakte tillidsmanden eller møde op på næste klubmøde.\nSikkerhedsorganisationen i Glenco ser ud til at være faldet på plads.\nEfter møde med ledelsen den 27. februar blev rammerne for udvalget lavet. Den nye organisation skal efter planen træde i kraft den 1.4.2006.\nVærktøjskurser til dit daglige arbejde. På generalforsamlingen opfordrede tillidsmanden til at deltage i Dansk-El forbunds værktøjskurser.\nSe hvilke muligheder du har på www.fiu.dk.\nSeniorKlub 37. På generalforsamlingen blev der forespurgt til interessen om at oprette en senior klub for pensionerede Klub 37 medlemmer.ansigter i bestyrelsen.\nDet blev modtaget positivt og der vil blive arbejdet videre med hvordan sådan en klub kan se ud.\nHar du forslag eller ideer kan du kontakte Gunnar Ulf Christensen på telefon 23385177.\nNye ansigter i bestyrelsen.\nPå generalforsamlingen blev Rifat Ramicevic valgt som bestyrelsesmedlem og Flemming Thomsen valgt som bestyrelsessuppleant.\nVi byder de to kollegaer velkommen. Du kan se dem her.\nSagen om vores sikkerhedsrepræsentants begrænsning i deltagelse i fagligt arbejde har nået en slutning\nPå mælingsmødet indgik vi forlig, hvilket der blev orienteret om på generalforsamlingen.\nNy løn? I referatet fra SU-mødet den 24.11.2005 referes Jørgen Petersen i forbindelse med 'Ny løn for timelønnede'.\nDet kan tolkes som om vi skal have ny løn i Klub 37. Det er ikke tilfældet. Det var en orientering om forholdene for vores mekaniske kollegaer i service.\nDer står også at det har været diskuteret i de faglige organisationerne. Det er selvsagt ikke vores, da emnet dækker det mekaniske område.\nDer blev flere gange på mødet spurgt om hvorfor vi skulle have denne orientering og hvem det omfattede. Det er desværre ikke kommet med i referatet og derfor dette dementi.\nFællesmødet i forbindelse med begrænsningen af vores sikkerhedsrepræsentant (se nyhed af 8. dec. 2005)blev afholdt i Dansk arbejdsgiverforening den 19. januar 2006.\nPå mødet blev sagen forhandlet. Resultatet udeblev i første omgang da vi blev sendt tilbage til mælingsmøde. Dette møde skal være afholdt inden 3 uger fra mødedatoen.\nGeneralforsamlingen i Klub 37 afholdes den 2. marts 2006 (bemærk det er en torsdag).\nDer vil være valg til bestyrelsen hvorfor det er vigigt at du kommer og giver din stemme.\nSkulle have lyst til at få indblik og indflydelse kunne du stille op til valget.\nMedarbejderhåndbogen (den nye fælles for hele Glenco) blev ved årsskiftet lagt ud på www.glencopersonale.dk.\nVi er også omfattet af denne medarbejderhåndbog.\nDet skal dog bemærkes at vi stadig er omfattet af den gamle STS håndbog. Der har været tale om at den skal forhandles til lokalaftaler. Disse forhandlinger har ikke været indledt endnu og derfor er begge gældende.\nHar du spørgsmål eller er der noget du ikke kan finde i håndbogen kan du kontakte tillidsmanden.\nLønforhandlinger er i sin spæde start. Vi har bedt ledelsen om nogle mødedatoer for forhandlingen.\nBehandlingsforsikringen som firmaet har tilbudt blev debatteret på klubmødet.\nSom udgangspunkt må dette ikke udbydes som en afkaldsordning, firmaet er gjort bekendt med dette og vi afventer en tilbagemelding.\nEr man til denne type forsikring, må det på det kraftigste anbefales, at man sætter sig ind i de bagved liggende forsikringsbetingelser.\nL-AUS arbejde er stadig et emne til debat. På klubmødet blev der orienteret om den seneste el-chok ulykke.\nHoldningen fra klubben er klar - VI ARBEJDER IKKE MED SPÆNDING PÅ - fordi og vi passer på Os selv samt kundens installationer og produktion.\nFøler du dig presset så sig fra.\nDu skal være velkommen til at kontakte tillidsmanden eller sikkerhedsrepræsentanten.\nHvis du alligevel skal udføre L-AUS så husk:\nat du skal være uddannet til det\nat blive instrueret\nat bruge godkendt L-AUS grej\nat du selv kan blive ramt økonomisk og ikke mindst fysisk.\nKlubben ønsker alle sine kollegaer og venner en god jul og et godt nytår. Bestyrelsen glæder sig til at se jer alle til nye opgaver i det nye år.\nEr du til julekort kan du se klubbens kort til dig HER.\nMødedatoer for næste år er tilføjet i aktivitetskalenderen.\nKlubbestyrelsen har desværre været nød til, at indsende lokalreferat, på grund af firmaet vil forhindre vores valgte afdelingsbestyrelsesmedlem og sikkerhedsrepræsentant i at deltage i det faglige arbejde.\nSom orienteret på sidste klubmøde, vil firmaet kun give fri uden løn, i 5 dage om året til møder, kurser og øvrige opgaver for at varetage de hverv, som vi har valgt ham til.\nEfter forgæves forsøg hos ledelsen, for at klare dette internt, så vi ingen anden udvej end at indsende lokalreferatet så sagen kan blive fagretsligt behandlet.\nDu kan høre nærmere på næste klubmøde.\nKlubGlenco.dk er blevet en realitet. Der blev afholdt ekstraordinær generalforsamling 3. November 2005 hvor vedtægter blev tilpasset den nye Glenco struktur.\nDer har vist sig fin interesse for det tværfaglige samarbejde blandt klubberne.\nLæs mere på www.klubglenco.dk\nAfspadsering er stadig et fokusområde for klubben.\nVi har kollegaer som har op til 280 timer stående.\nHvis du ikke selv er opmærksom på det, kan du risikere at firmaet kommer til at diktere hvornår dette skal afholdes.\nKørepenge? Der har været en hel del tvivl om kørepenge efter firmaet er flyttet til Stamholmen.\nDer har været eksempler på at firmaet har 'tilbudt' ingenting!!!.\nEr du i tvivl så kontakt tillidsrepræsentanten.\nDansk El-forbunds kongres 2006 får Flemming Henriksen og Hans Melvig fra Klub 37 som delegerede da de blev valgt på årsmødet.\nNy uddannelsesmand. Det var ikke den store overraskelse at Peter Peitersen blev valgt til uddannelsessekretær på den ekstraordinærer generalforsamling.\nPeter er allerede i gang med arbejdet sammen med lærlingeformanden.\nDu kan se hvem Peter og lærlingeformanden Miguel er ved at klikke HER.\nLæs mere om mødet i aktivitetskalenderen. Klik her.\nEkstraordinær generalforsamling afholdes i forbindelse med klubmødet i oktober. Da lærlingearbejdet er i konstant udvikling vil vi ikke vente til den ordinære generalforsamling men at få valgt en ny uddannelsessekretær. Derfor skal der vælges ny uddannelsessekretær.\nFinn Clausen har som bekendt forladt os. Derfor skal der vælges ny uddannelsessekretær.\nKlubbestyrelsen har foreslået Peter Peitersen som står til valgs prøvelse på den ekstra ordinære generalforsamling.\nJuletiden står for døren og firmaet har indbudt til julefrokost. Klubben anbefaler at så mange time/månedslønnede deltager i traktementet.\nDu kan tilmelde ved at sende en mail til mnn@glenco.dk eller ringe på 36394253.\nSensommer skovturen var en super aften. Der var mødt 30 personer op til en rigtig hyggelig aften.\nSommeren er kommet og du er måske allerede i gang med din ferie.\nKlubben ønsker dig og din familie god sommerferie.\nLærling reception for Niklas Møller Hansen den Fredag den 29. juli 2005 klokken 12.00 - 14.00. Receptionen afholdes på Hjørnegårdsvej 7, 4623 Ll. Skensved.\nVi ønsker Niklas tillykke med den flotte svendeprøve.\nVagn Pedersen er blevet ansat som ny projektleder i afdeling 130 entreprise.\nVagn er tidligere kollega og huskes nok mest for E02 projektet i Kastrup.\nLærlingene har valgt Miguel Schwaner til deres nye formand.\nVi glæder os til samarbejdet med Miguel\nPå sidste klubmøde blev det besluttet at bruge pengene, som vi fik i jubilæumsgave til en skovtur.\nDerfor skal du reservere plads i kalenderen den 9. September 2005, hvor klubben byder på mad og drikke.\nDer kommer yderligere information om arrangementet.\nDen 23. Juni vil blev der afholdt ekstraordinært årsmøde i installationssekretariatet i Dansk El-forbund Kbh. da Ole Tue Hansen har valgt at søge nye udfordringer.\nPå mødet blev vores tidligere kollega Lars Bæk valgt.\nVi ønsker ham tillykke med valget samt held og lykke.\nEkstraordinært klubmøde afholdes i forbindelse med resultatet af lønforhandlingerne.\nMødet afholdes den 20. april klokken 16:00 i fagforeningens lokaler, Tikøbgade 9, 2200 København NV.\nSe dagsorden for mødet under aktiviteter, klik HER.\nValget til Glenco´s A/S bestyrelses er afgjort.\nResultatet blev at Flemming Henriksen (Klub 37) og Thomas Jensen (Funktionær Aalborg) blev valgt.\nErik K. Nielsen (Klub LPA Odense) blev suppleant for Flemming og Børge H. Brandt suppleant for Thomas.\nKlubben takker de kollegaer, som bakkede op om valget.\nGunnar Ulf Christensen kan fejre sit 50 års jubilæum i firmaet den 1. april.\nDer er reception hos Siemens, Borupvang 3, 2750 Ballerup fra klokken 15.00 på dagen.\nA/S valget er i fuld gang.\nKlubben vil meget gerne have at du bruger din mulighed for at stemme.\nVi anbefaler at du stemmer på Flemming Henriksen som medarbejdervalgt(den gule stemmeseddel).\nSom suppleant anbefaler vi Kenneth Gundersen(den hvide stemmeseddel).\nEr du i tvivl om hvor du skal sætte dit kryds, så tag stemmesedlen med til generalforsamlingen den 16. marts, så kan vi hjælpes ad.\nEr man ansat i Glenco Vest anbefaler vi at stemme på Flemming Henriksen som medarbejdervalgt og Erik K. Nielsen som suppleant.\nGeneralforsamlingen er endnu en god grund til at komme i kontakt med klubben og kollegaerne.\nUdover at du får indflydelse har du også mulighed for at være med lodtrækningen om klubbens jubilæumsgaver. Vi uddeler jubilæumsbogen og de sidste gaver til kollegaerne fra firmaet.\nDu kan se jubilæumsgaverne på siden HER.\nEndnu en kommune (Helsingør) har tilsluttet sig Københavns Kommunes skatteankenævn og givet medhold i hjælpekassesagen. Se nyhed af 8. februar 2005.\nJubilæumsbogen er kommet på gaden.\nDet er med stolthed og glæde at klubben har modtaget bogen om klubbens 100 års historie.\nAlle kollegaer kan få bogen på tillidsmandskontoret hver mandag eller ved klubmøderne.\nEr du interesseret i bogen kan du læse mere om hvordan du kan få fat i den HER\nPå sidste klubmøde blev det vedtaget at der fremover vil være kaffe og en bid brød fra klokken 15.30 før klubmøderne.\nVel mødt og Velbekommen.\nKøbenhavns skatteankenævn har endelig givet en af vores kolleger medhold i, at udbetalingerne fra Hjælpekassen i 2002, til dels ikke skal beskattes.\nDet betyder, at der ikke skal betales skat, af den del som kollegaen selv har indbetalt. Derimod skal der betales skat af firmaindbetalingen.\nHvis du selv vil prøve at føre en sag mod din egen kommune, kan du læse Københavns kendelse, begrundelse og sagsforløb i følgende vedlagte filer.\nDu skal dog være opmærksom på at muligheden snart bliver forældet.\nVil du vide yderligere kan du kontakte tillidsmanden.\nKlubbestyrelsen ser positivt på at Glenco A/S bliver vores nye ejere.\nDe informationer der indtil videre er givet, tegner positivt, samtidig med at Glenco A/S har ikke egen el-afdeling.\nDet giver os mulighed for at være med til at præge fremtiden.\nLæs mere om Glenco A/S HER.\nDer er udsendt informationsmateriale om købet til samtlige medarbejdere via mail, stspersonale.dk og med posten.\nDe respektive afdelingsledere vil være ansvarlige for at kommunikere ud omkring fremtiden.\nUmiddelbart vil købet ikke få den store indflydelse på Klub 37´s arbejde. Nærmere om dette på næste klubmøde.\nSkulle du have nogle spørgsmål kan du også kontakte tillidsmanden.\nDer blev i forbindelse med købet afholdt pressemøde på Københavnsfondsbørs i dag klokken 14.00.\nBørge Nordborg Hansen sagde blandt andet at det tekniske personale var direkte fakturerbare og derfor ville der ikke blive tale om reduktioner på den front.\nDu har mulighed for at se pressemødet ved at klikke HER.\nFondsbørsen meddelte i dag at A/S Dantherm Holding - via datterselskabet Glenco A/S - køber hovedaktiviteterne i Siemens Technology Services A/S med virkning fra 1. januar 2005.\nLæs fondsbørsmeddelsen HER.\nJulen 2004 er lige om hjørnet.\nKlub 37 vil gerne ønske kollegaer og venner af klubben god jul og godt nytår.\nKlik og se klubbens julekort til dig HER.\nKlubben har netop afsluttet 100 års jubilæet.\nAlt forløb efter planen og vi betegner det hele som en succes.\nVi har samlet alt materialet, med billeder og meget andet under historien.\nHusk at klubben holder reception den 9. november. Se indbydelsen her.\nDu kan nå det endnu, men det er absolut allersidste udkald for at deltage i klubbens 100 års jubilæumsfest, på Nationalmuseet den 13. november.\nDet eneste du skal gøre er at ringe til Per Mortensen på 4633 8043.\nSkulle du have problemer med at tyde din lønspecifikation, eller har du andre problemer i forbindelse med den udbetalte løn, er det en rigtig god ide at kontakte tillidsmanden. Sådan en kontakt er med til, at vi kan sætte et bedre fokus på fejl og mangler\nBonusordningen i forbindelse med udlastning er blevet opgjort.\nI år blev det til kroner 1,67 på de produktive timer. Beløbet vil blive udbetalt snarest muligt via lønnen.\nLærlingekonference lørdag den 30. november blandt lærlingene i Bravida, Kemp & Lauritzen, YIT, Hareskov Elektric, Lindpro og Siemens. Dagen bød på indlæg fra direktørerne om visioner på lærlingeområdet. Der var yderligere indbudt lærlinge ansvarlige fra klubberne og firmaerne.\nDagen betegnes som en stor succes og alle var enige om at fortsætte til næste år.\nKlubmødet på Avedøreværket var en spændende oplevelse for de fremmødte. Vi blev budt velkommen med kaffe og kage til information om E2. Efterfølgende blev vi vist rundt og fik fakta om værket.\nVi takker for et godt arrangement.\nDu kan se billeder fra mødet her.\nValget til bestyrelsen i Siemens Technology Services A/S er afsluttet.\nDer var opstillet i alt 4 kandidater som konstituerede sig selv og derved kunne der erklæres fredsvalg.\nSøren Thomsen(Taastrup) og Erik K. Nielsen(Odense) kan herefter indtage bestyrelsesposterne. Jens Folmer Rasmussen(Taastrup) og Henning Lauersen(Aalborg) blev suppleanter.\nDer er kommet nye personer i overmontørstaben. I serviceafdelingen skal Jens Skytte fremover hjælpe Dennis Rose med afviklingen af serviceopgaver og Martin Hassemkam er blevet ansat i netværksafdelingen.\nVi ønsker tillykke jer velkommen.\nFunktionærforeningen (FFøst) har afholdt generalforsamling hvor Knud Kunddi Bjørnson blev valgt som formand.\nBetsy Carlsen og Torben Bech blev valgt som repræsentanter til SU, med Jannick Schultz og Lars Abild som suppleanter.\nVi ønsker tillykke og glæder os til fremtidigt samarbejde.\nLønperioderne bliver ændret fra ulige uger til lige uger.\nHar du betalingsservice i din bank, skal du også huske at underrette dem om at din lønudbetaling er blevet flyttet.\nFørste udbetaling i lige uger vil foregå i uge 40\nÆndring i bestyrelsen! Vi har i bestyrelsen valgt at lave en rokade at to personer.\nMartin Johnsen er blevt sekretær og Finn Clausen Uddannelsessekretær.\nFinn vil fremover varetage opgaver i forbindelse med bland andet lærlingearbejdet.\nDukan se billeder af bestyrelsen ved at klikke her.\nElektrikere søges! Vi mangler på nuværende tidspunkt service- og industri elektrikere.\nKender du nogen kan du bede dem ringe til Betsy Carlsen på 4633 8086.\nPå et kort informationsmøde i dag blev der orienteret om at Gert Thimsen's kontrakt udløber ved årsskiftet.\nGert og ledelsen i Siemens har valgt at overdrage ansvaret til Michael E. Landsgaard.\nI perioden indtil 1.10.2004 vil Gert og Michael vil køre parløb.\nValget af medarbejderrepræsentanter til bestyrelsen i Siemens Technology Service A/S bliver i efteråret 2004.\nDer er nedsat et valgudvalg bestående af Jens Bang(Århus), Lars Elsborg(Odense), Flemming Henriksen(Taastrup), Dir. Leif Getreuer(Ballerup), Kirsten Jensen(Ballerup) og Lise Blomquist(Ballerup).\nVi vil løbende holde kollegaerne i hele STS underrettet om valget.\nBemærk at klubmødet i august er flyttet til den 26.08.2004\nSe aktivitetskalenderen for flere datoer. Klik HER\nTre lærlinge bliver udlært. Brian Stumme, Bjarke Hansen og Flemming Hagen har udstået deres læretid. I den forbindelse bliver der afholdt reception på Hørsvinget Fredag den 6. august klokken 14.30 - 15.30.\nAlle skal være velkomne til at komme og ønske de tre held og lykke fremover.\nArbejdssituationen ser ud til at være i bedring. Firmaet er begyndt at ansætte elektrikere igen.\nVi krydser fingrer for den positive udvikling.\nEt stort tillykke til Per B. Larsen for det flotte resultat ved svendeprøven som elektriker.\nPer opnåede bronzemedalje inden for styring og regulering.\nEndnu et stort tillykke fra klubben.\nGuldbåden sejler igen!\nSuccesen ved dragebådsregatten, hvor STS vandt guld, bliver gentaget.\nHold øje med din postkasse eller mail om hvordan du kan deltage i år.\nFusionsprocessen i Siemens Technology Service A/S er godt igang.\nPå nuværende tidspunkt er vi repræsenteret i to arbejdsgrupper. Lønadministration som skal se på vores forskellige formularer som lønrapportter og lønspecifikationer. I denne gruppe sidder Henrik Rasmussen(Klub 86-STS vest). Den anden er kommunikationsgruppen, som står for al udmelding omkring fussionen i nyhedbreve, mail, internet og lignende. I denne gruppe er vi repræsenteret ved Flemming Henriksen.\nNæste samarbejdsudvalgsmøde afholdes fredag den 28. maj.\nHar du emner du vil have behandlet kan du kontakte tillidsmanden.\nKlubmødet den 26. maj bliver forhåbentlig et tilløbsstykke.\nVi har fået den enestående chanche for at høre Leif Getreuer berette om STS.\nHan medbringer Michael E. Landsgaard og Klaus Leth Pedersen.\nMød op og deltag i debatten.\nMødet finder sted i fagforeningen Tikøbgade 9. Tirsdag 11. maj klokken 16.00\nDer vil være ostmad fra 15.30, se dagsorden HER.\nLønforhandlingerne er igen i år nået til et punkt hvor vi er fastlåst.\nDerfor indkaldes der til ekstraordinært klubmøde.\nDet er vigtigt at du møder op, da vi fornemmer, at lønforhandlingerne i år vil få indflydelse på de kommende år.\nVi beklager at skulle indkalde ekstraordinært her i de lune forårsdage, men ledelsen har desværre gjort at vi var nødsaget til det.\nAfspadsering er igen et stigende problem, som klubben og firmaet har sat fokus på.\nDer er sendt brev ud til de kollegaer som har over 37 timer stående.\nHvis du skaulle have under 37 timer ville det være fint også at få det afviklet.\nHenrik Johannesson har valgt at opsige sin stilling for at søge andre udfordringer.\nReception på Hørsvinget for kunder og forretningsforbindelser. Den afholdes onsdag den 5. maj klokken 14.00 - 16.00\nMøbellageret på Hørsvinget skal tømmes.\nDu skal være velkommen til at få hvad du kan bruge. Du kan kontakte Søren Thomsen (46338090) på lageret og lave en aftale med ham. Du skal dog have fjernet dine ting inden søndag den 2. maj. 2004.\nGeneralforsamling i Marts måned bød blandt andet en udvidet bestyrelse. I forbindelse med Klub EPN´s nedlæggelse havde bestyrelsen i Klub 37 stillet forslag om at udvide med eet bestyrelsesmedlem og een suppleant for en 1 årig periode..\nForslaget blev vedtaget. Helge Kammersgaard blev valgt til bestyrelsesmedlem og Jens F. Rasmussen som suppleant.\nTil de øvrige poster blev der genvalgt.\nLærlinge har fået deres bonus. I år blev hele bonuspuljen på 25.000,- uddelt.\nVi siger tillykke til Flemming Thomsen,\nStudieturen gik til Bettina Warming og Nikolai Kingod.\nOverenskomsten er faldet på plads. Det er ikke med klubbens velsignelse.\nNogle af de negative sider er kørepenge reglen. Kilometergrænsen bliver ændret fra 7 til 14 kilometer. Satsen bliver sat op til 40,- kroner.\nDet har fået den direkte konsekvens at firmaet har opsagt adressen på Skt. Thomas Allé.\nEn anden problematik er tilbagebetalingen ved arbejde på akkord.\nELFO overenskomsten blev nedstemt med 51%. Det er dog en ringe trøst da overenskomsten led under sammenkædningsreglerne.\nResultatet af det samlede mæglingsforslag er blevet godkendt med 57 % ja og 43 % nej. Desværre var stemmedeltagelsen maget lav på kun 37 % af de stemmeberettigede.\nDu kan finde flere oplysninger på www.def.dk\nLønforhandlinger pågår stadig. Der har endnu ikke vist sig noget 'spiseligt' resultat.\nDer er planlagt flere møder.\nTilbageblikket på de sidste 3 måneder viser fortæller følgende:\nVed klubmødet i februar havde vi arrangeret forbundet til at vise os IKV. Systemet hvor du kan registrere dine erfaringer, kurser med mere. Herefter kan du få svar på om du er lige med i uddannelse.\nVi vil anbefale alle at bruge systemet, det er ikke kun for ledige\nDer var desværre ikke ret mange til mødet, men du kan selv se systemet på http://def.ikv.dk/.\nLinda Zaber valgte at opsige sin stilling i STS, hun blev fritstillet og er dermed ikke i firmaet mere.\nI februar nedlagde Klub EPN deres klub. Kollegaerne er herefter blevet optaget i Klub 37.\nDet er med dyb beklagelse at der ikke har været nyheder på siden siden december måned.\nDet er bestyrelsens målsætning at der skal være 4 nyheder om måneden.\nEfter nogle travle måneder er vi klar igen med nyheder og lidt gamle nyheder. Håber vi er tilgivet.\nInformationsmøde i STS. Der vil blive afholdt informationsmøde i STS den 17.12.2003.\nGert Thimsen vil præsentere den nye organisationsplan for alle medarbejdere.\nInvitation til mødet vil blive udsendt/mailet.\nÅrsmødet i installationssekretariatet i Dansk El-forbunds Københavns afdeling den 20.11.2003 gik som klubben havde håbet. Flemming Henriksen (Klub 37) og Frank Jürgensens (Klub Hareskov) blev begge valgt til bestyrelsen i installationssekretariatet.\nEndvidere blev Hans Henrik Melvig (Klub 37) og Frank Jürgensen valgt til afdelingsbestyrelsen, Flemming blev suppleant.\nVi siger tillykke med valget.\nJulen 2003 er lige op over.\nDer afholdes årsmøde i installationssekretariatet i Dansk El-forbunds Københavns afdeling den 20.11.2003.\nTillidsmand Flemming Henriksen Klub 37 stiller op til bestyrelsen i installationssekretariatet.\nKlub Hareskov har opstillet tillidsmand Frank Jürgensen. Kom og støt disse kollegaer ved valghandlingen. Klub 37 støtter op om begge personer.\nVi du deltage i spisning kan du tilmelde dig på 3586 5000.\nÅret nærmer sig den søde juletid. Næste klubmøde vil stå i julens tegn. Det vil sige at vi byder på Glögg og æbleskiver.\nDen faglige den af mødet bliver debat om bonusordning, arbejdsmiljøreform og værktøjslager.\nDagsorden for mødet den 26.11.2003 kan du finde i aktivitetskalenderen. Klik HER\nEfter en kort pause er klubben tilbage med nyheder på siden.\nDansk El-forbund har fået ny og forbedret hjemmeside.\nDer er både en åben og lukket del. På den lukkede del skal du bruge dit medlemsnummer og fødselsdato for at komme ind.\nGå selv på opdagelse www.def.dk\nSom I nok har bemærket har vi ændret en smule på klubmødet 28.10.2003.\nVi har aftalt med firmaet at vi kombinere klubmøde med informationsmøde samme dag.\nVi vil bruge den første ½ time alene, hvorefter vi tager hul på informationsmødet.\nTemamøde om netværk og software i fagforeningen.\nDen 7. oktober afholder fagforeningen i Tikøbgade temamøde om ovenstående.\nEr du interesseret kan du læse mere på afdelingens hjemmeside HER.\nUps! på den netop udsendte klubmøde indkaldelse, mangler der seneste svar dato for tilmelding.\nDatoen er 17.09.2003\nMedarbejderbredbånd som kan tilbydes medarbejderne til en billig pris, er sat i bero.\nVi må desværre meddele at der pt ikke er nogle udsigter til hvornår dette kan tilbydes vores medarbejdder.\nRealiteten er den, at ledelsen i STS Øst havde besluttet, at vi kunne indfører ordningen i samarbejde med SU. Det er divisionsledelsen hensigt at denne ordning skal indføres for alle medarbejder i hele STS organisationen, der har bare ikke været den fornødne tid til at sætte det igang.\nVil du vide mere om medarbejderbredbånd så klik HER.\nFirma e-mail er nu en realitet.\nAlle timelønnede har nu mulighed for at modtage vigtig information hurtigere.\nDet vil du være op til dig selv om at bruge denne mulighed.\nKlub 37 vil anbefale dig at bruge denne e-mail adresse til at modtage information fra firmaet og klubben.\nVi vil i nærmeste fremtid sende dig en e-mail fra klub 37 for at høre om du vil tilmeldes vores e-mailliste i klubben.\nHvis du bekræfter dette vil du fremover modtage vigtige nyheder fra klubben samt indkaldelser til klubmøder via din firma e-mail.\nVirksomhedsbesøg på SAS Cargo.\nHvad går de egentlig og laver derude på SAS Cargo?\nDet har du mulighed for at finde ud af nu. Vi kombinere næste klubmøde med et besøg på SAS Cargo, hvor vi vil komme til at se ETVér, TVér, EP-lager og meget andet højteknologisk udstyr.\nVi slutter med en bid brød.\nTilmelding nødvendig, se dagsorden HER.\nVikarbureauer har talte dage.\nHøjesteretsdommer M. Hornslet har afgjordt at indlejede vikarer/svende skal have samme vilkår som de fastansatte.\nDet afgørelse betyder at det fremover ikke vil være attraktivt for virksomheder lejer frem for at ansætte nye svende. Det er ikke nogen hemmelighed, at vi i klubben har set frem til denne afgørelse.\nVil du vide mere kan du se DEF´s pressemeddelse HER.\nBoden fra konflikten i foråret er gjort op. Klubben og firmaet er nået til enighed om bodens størrelse.\nAlle aktuelle ansatte vil blive trukket i lønnen med 1000,- kr. pr. gang første gang den 28.08.2003.\nTidligere ansatte, som deltog i konflikten, vil blive opkrævet af DA (Dansk Arbejdsgiverforening).\nKlub 37 Siemens håber at alle har haft en god sommer.\nAugust er tiden hvor klubben igen begynder at røre på sig. Det slår heller ikke fejl i år da klubben har indkaldt til ekstraordinært klubmøde med orientering om konflikten i foråret. Se mere under aktiviteter klik her.\nNyt navn og logo. Siemens Holdingklub har skiftet navn og logo. Det skete ved generalforsamlingen 03.04.2003. Fremover hedder klubben KlubSiemens.dk.\nVil du vide mere kan du besøge hjemmesiden, som er uder opbygning, på denne adresse www.klubsiemens.dk\nKlubmødet den 22.05.2003 var præget af hovedtemaet om resultatet i lønforhandlingerne (læs mere i menuen lønforhandling)\nDer blev også diskuteret de seneste gennemgåede LAUS kurser. Der har været en del kritik af, at der mangler nogle praktiske eksempler.\nHans Melvig orienterede om afhøringen af en kollega, i forbindelse med en el-chok ulykke.\nMødet sluttede med at trække lod om klubbens sidste kunstværker i denne omgang.\nNæste klubmøde 25.09.2003 hvor vi prøver at lave noget anderledes.\nEfter et par ærgerlige forglemmelser, i forbindelse med medarbejdernes mærkedage, er proceduren blevet strammet op. Hermed skulle der ikke være nogle, som bliver overset, når de runder et skarpt hjørne.\nSkulle du ikke have lyst til, at det bliver offentliggjort, kan du meddele dette til Linda Zaber på telefon 4477 4808.\nFirmaet har tilbudt os elektrikere at deltage i et salgsseminar. Seminaret varer over to dage. Der er to hold i første omgang der kan deltage.\nFørst trin har været afholdt for det første hold. Det er klart klubbens opfattelse, at det er noget vi kan bruge i det daglige.\nSommerfest i STS. Vi har fået invitation til firmaets sommerfest. I år er det på manges opfordringer, blevet muligt, at tage sin bedre halvdel med.\nHar du ikke tilmeldt dig til denne fest, så har du stadig mulighed.\nKom og mød dine kollegaer.\nMedlemmerne i Klub 37 har torsdag den 13.03.03 forladt arbejdet grundet manglende resultater i lønforhandlingerne.\nDer vil løbende være informationer om situationen her på siden.\nBrug linken HER eller menupunktet i venstre side.\nKlubmødet den 27. februar blev et godt temamøde, hvor vi havde gæster fra økonomi- og lønfunktionen.\nVi gennemgik nogle af de problematiker, som vi oplever med vores behandling af vores løn.\nFejlen med de forskellige oplysninger der har været om vores feriekort blev gennemgået.\nVil du selv kontrollere beregningen kan du downloade excel regnearket HER.\nVores repræsentanter i velfærdsudvalget er fra Klub 37, Finn Clausen og fra Klub EPN, Niels Johannesen.\nDe to herre deltager også i festudvalget til sommerfesten.\nVelfærdsudvalg som vi har kunne læse i sidste nærkontakt, er ved at blive sat igang.\nHar du som timelønnet, lyst til at deltage i dette udvalg, så kontakt klubben HER.\nFeriekortet er udsendt fra firmaet. Feriekortet dækker både det optjente i STS og Siemens A/S.\nDer er dog sket en fejl i oplysningerne på lønsedlerne fra sidste år. Tallene stemmer ikke overens.\ndet har ikke den store betydning for det udsendte feriekort.\nPå næste klubmøde vil beregningen af feriekortet blive gennemgået.\nNæste klubmøde afholdes fælles med Klub EPN. Til denne lejlighed har vi inviteret hele STS økonomifunktion, lige fra divisionens økonomi direktør til lønfunktion.\nHar du problemer med at forstå din lønseddel eller har du spørgsmål til vores gæster så foregår det hele i Kaffestuen i Ballerup\nTorsdag 27. februar 2003.\nVil du spise med er tilmelding nødvendig, se dagsorden HER.\nNye lønsystemer i STS. Den 1. februar afholdt Siemens Holdingklub dialogmøde med overskriften 'Ny løn - Fy for Faén - eller hva.' Til dette møde var Klub 37 også repræsenteret. Der var inviteret tillidsfolk, overmontører, chefer og direktører. Bent Lindgren(ELFO) og Ole Madsen(DEF) lavede et oplæg om kvalifikationsløn, resultatlø og projektløn.\nAlle var enige om at fortsætte dialogen for at kunne indføre et sådan system i hele STS.\nDet er ikke noget der kan indføres fra den ene dag til den anden. Men er ledelsen villige til at bruge de ressourcer der skal til, kan det godt blive en fordel for alle.\nLønforhandlingerne for Klub 37´s medlemmer er begyndt. Den 8. januar havde vi det første indledende møde med Gert Thimsen og Hans B. Olsen. Firmaet fremlagde deres forventninger til de kommende forhandlinger med klubben. Samme dag opsagde klubben lokalaftalen indeholdende kvalifikationsløn.\nEfterfølgende blev oplægget drøftet på klubmødet den 28. januar hvor der blev stillet krav til de kommende forhandlinger.\nNæste forhandlinger foregår 17.02 og 10.03.\nNyheder på denne side bliver nemmere at overskue i fremtiden. Som du kan se af forklaringen i toppen, vil du hurtigt finde ud af hvilke nyheder, som er tilføjet siden sidst du var her.\nDette lille fif vil dog kun virke hvis din maskine vil acceptere cookies og du skal have besøgt siden 1 gang før..\nVi glæder Os til at se jer til nye og spændende klubmøder i det nye år.\nVil du se klubbens julekort til dig, så klik HER\nKampvalg på Årsmødet i installationssekretariatet i DEFs Københavns afdeling. Vi havde opstillet Hans Melvig på to poster til bestyrelsen i installationssekretariatet. På første valg var han opstillet mod Ole Havmand fra klub K&L. Ole blev valgt. På andet valg var Hans opstillet mod Frank Jürgensen fra klub Hareskov. Hans fik flest stemmer her og blev derved valgt ind. Herefter var der valg om pladser i afdelingsbetyrelsen igen var Hans opstillet mod Ole havmand. Ole fik flest stemmer og blev valgt ind. Hans blev 1. suppleant til bestyrelsen. Klub 37 siger tillykke til Hans og takker kollegaer i og uden for klubben som kom og støttede Hans.\nKontingentstigning i Klub 37. Fællesklubben i Siemens har hidtil indbetalt vores kontingent til Siemens Holdingklub på 10,- kroner/måned. Med baggrund i Fællesklubbens opløsning vil vi i Klub 37 komme til at mangle denne betaling. På den ekstraordinære generalforsamling i Klub 37, blev der vedtaget at vi bruger det frigjorte kontingent fra Fællesklubben, til at dække betalingen af Siemens Holdingklub. Dette gøres ved at sætte kontingentet i Klub 37 op med 10,- kroner/måned. Der vil blive trukket 5,- kr. i lønudbetalingerne uge 51 og 01. Fremover trækkes beløbet som det øvrige kontingent via fagforeningen.\nFællesklubben i Siemens har talte dage. På generalforsamlingen i november blev det vedtaget at opløse Fællesklubben pr. 31.12.2002. Efter sammenlægningen af installations aktiviteterne i STS, kan klubben ikke længere leve op til sit formål. Fremover vil de enkle klubber, Klub 37 og Klub 86 selv varetage disse aktiviteter i fællesskab med Siemens Holdingklub. Fællesklubben har eksisteret siden ´70 erne. Klub 37 vil fremover værne om Fællesklubbens arkiver.\nMedarbejderhåndbogen er blevet indført. Håndbogen har været lang tid under vejs. Den består af to dele, afsnit 1-8 er fælles for alle STS selskaber. Afsnit 9 er hvert enkelte STS regionale afsnit.\nHar du ikke adgang til Sieweb, hvor håndbogen ligger, kan du få en kopi ved at kontakte tillidsmanden.\nKongres Dansk El-forbund. Siemens kollegaer var godt repræsenteret på Dansk El-forbunds 28. kongres i AaIborg. På denne kongres blev taget nogle vigtige beslutninger for forbundets fremtid. Vil du se hvem der deltog fra Siemens, så klik HER.\nDu kan læse mere på forbundets kongreshjemmeside, hvor du også kan se video indslag fra alle debatter, klik HER.\nKlubmødet 31.10.2002 gik godt. Der var oplæg fra ATP som fortalte om ATPs rolle på arbejdsmarked. Vil du vide mere kan du gå på ATPs hjemmeside, klik HER\nLodtrækningen om klubbens kunst var et eftertragtet indslag. På de kommende klubmøder vil du igen have mulighed for at deltage i lodtrækningerne. Læs mere HER\nOpsigelse af lokalaftaler. I forbindelse med indførelsen af den nye medarbejderhåndbog har firmaet opsat en række lokalaftaler. Nogle af aftalerne vil blive del af den nye håndbog i STS øst. Andre vil bortfalde.\nEn af de aftaler som vil få størst betydning er biltillægget. Firmaet har varslet en reduceret ordning og bortfald af aftalen pr. 31.12.03.\nLodtrækning. Vi har ikke plads...\nLæs mere her på "Lodtrækningssiden"\nDet kunne blive dit.\nInstallationssekretariatet i DEF københavnsafdelingen får ledige pladser i bestyrelsen. Valget foregår på årsmødet den 21. november 2002. Klub 37 har opstillet Hans Henrik Melvig til to af posterne. Bliver han valgt til punkt 4b trækker vi ham fra punkt 4d.\nDet er vigtigt at i afsætter dagen til at komme og give ham din stemme.\nMedarbejderhåndbogen som skal erstatte den gamle Ajour og EPN håndbog er ved at tage form.\nDen bliver lagt på Sieweb en af de nærmeste dage til kommentar. SU vil forsøge at godkende den nye håndbog på SU-mødet den 30.09.02.\nFor dem som ikke kan komme på Sieweb vil i kunne få en kopi hos tillidsmanden.\nTillidsmanden vil få sendt nogle eksemplarer ud til de forskellige arbejdspladser.\nDet nye arbejdstøj er ved at være en realitet for alle. Der er dog stadig tøj i rest ordre. For dem der ikke kan gå i de allerede udleverede Polo-shirts, kommer der snart nogle i ren bomuld.\nGod dialog. Klubmødet i august måned udviklede sig til et rigtig godt møde. Der var en god og åben dialog med direktør Gert Thimsen. De store debatemner var blandt andet den individuelle lønforhandling samt elektrikernes syn på mellemledergruppen. Tak til alle som mødte op og gav deres mening med.\nMødet viste at vi ikke er færdige med at debattere disse emner, så vi vil fortsætte debatten på de kommende møder.\nNæste møde er 31.10.02.\nSå er det tid til et nyt og spændende klubmøde.\nEfter en veloverstået sommerferie er vi klar til at gå i gang igen. Til klubmødet har vi inviteret direktør Gert Thimsen for at få en generel orientering om status i STS.\nSe dagsorden for mødet ved at klikke her.\nSpørgeskemaundersøgelsen lavet af Flemming og Hans er ved at blive bearbejdet af de herre. Der blev returneret 124 af 234 mulige. Det er en svar procent på godt 53%. Vi havde nok forventet nogle flere, men vi kan glæde os over nogle rigtig gode besvarelser med mange uddybende svar.\nResultaterne skal bruges i forbindelse med vores projekt på 'Tillidsmandens Strategiske Uddannelse'. Så snart der viser sig et resultat vil vi udsende et udpluk af det til alle kollegaer.\nB&A Pension opfølgning. Det er ganske vist, nu er alle problemer løst. Den 22. juli blev de sidste reguleringer rettet.\nB&A har oplyst at vi ikke vil miste renter for den manglende indbetaling. Firmaet vil altid blive opkrævet morarenter ved for sen indbetaling.\nDu kan selv tjekke din pension på www.pension.dk\nCookies. Her på Klub 37´s hjemmeside er vi begyndt at bruge cookies.\nCookies er en lille tekst fil som gemmer oplysninger om hvornår du har besøgt siden her. Cookies filen gemmes KUN på din computer og bliver ikke brugt til andet end at holde dig orienteret om der er kommet ændringer på siden.\nDu vil få oplysningerne i bunden af første side, også kaldet introduktion.\nDu skal dog lige have været her en gang, før opdateringerne virker korrekt.\nB&A Pension. Problemet med den manglende indbetaling af vores pensionsbidrag er ved at være løst. Ved en fejl er der ikke indbetalt siden 24. februar. Dette beløb er nu blevet indbetalt. Det fremgår dog dags dato ikke på vores kontooversigt i B&A. Tilbage står nu at finde ud af hvad det har betydet for den enkelte med hensyn til rentetab i perioden. Når der foreligger en løsning for dette vender vi tilbage her på siden.\nOpdatering af denne side. Ønsker du at følge med i hvad der sker her på hjemmesiden, kan du tilmelde dig en mailing liste med information om opdatering af siden.\nDer kommer løbende mere eller mindre nyheder på siden. Tilmeld dig her. HER.\nLønforhandling. Den 24. maj 2002 nåede vi til enighed i lønforhandlingerne. Som det fremgår af aftalen er der taget hul på en eventuel individuel løn i fremtiden. I år prøver vi det med 1,- krone, og bruger året frem til næste forhandling på at forbedre og udarbejde en model for fremtidig individuel lønvurdering. Du skal i samarbejde med din overmontør finde ud af hvad du eventuelt skal have i individuel løn.\nSkulle du have spørgsmål til aftalen er du velkommen til at kontakte tillidsmanden HER.\nA/S Valg. I Siemens Technology Services Øst, er vi i fuld gang med medarbejdervalg til bestyrelsen. Klub 37 har opstillet kandidater til disse poster. Det er vigtigt at alle bruger deres stemme på vores kandidater. Vil du se hvem vi har opstillet så klik ind HER\nLærlinge. Lærlingeklubben under Klub 37 valgte i dag ny formand. Efter en del år i bestyrelsen og komende svendebrev har Jan Viden Madsen trukket sig tilbage.\nNy lærlinge formand er blevet Nikolai Kingod. Nikolai er startet som voksen lærling i Januar 2002. Vi ønsker ham velkommen i Klubbestyrelsen.\nVil du se Nikolai så klik HER\nAnsættelseskontrakter. Nu er virksomhedsoverdragelsen er realitet. Siemens Technology Services Øst er godkendt af de offentlige myndigheder. Herefter har firmaet een måned til at udstede nye ansættelses kontrakter til alle. Skulle du ikke have modtaget nogen så bør du lige kontakte tillidsmanden.\nSiemens Holdingklub 2002 konference. I begyndelsen af februar var medlemmerne af Siemens Holdingklub igen samlet til en uges konference, denne gang på LO-skolen i Helsingør. Hovedtemaet var STS struktur og medarbejderrepræsentation. Konferencen havde samlet 24 deltagere fra STS og SBT.\nVil du se billeder så klik HER\nSiemens holder storfest. Siemens med Helmut Lengler har inviteret alle i Siemens gruppen til fest i den nye Siemens Arena. Det var en storslået fest så bare forløb som den skulle. Siemens Holding klub sendte Helmut Lengler et "tak for sidst kort" for den gode initiativ. Vil du se kortet så klik her. HER\nKontinget til fagforeningen. Efter en henvendelse fra firmaet, er det aftalt, at de ikke længere vil opkræve kontingent til fagforeningen via lønnen.\nFor nogen af jer er det allerede sket, ved sidste lønudbetaling, der blev ikke trukket kontingent. For andre vil der stadig blive trukket til det er reguleret.\nFremover vil fagforeningen selv opkræve kontingentet direkte hos den enkelte. Den første opkrævning i vil modtage vil være betaling for November måned.\nSkulle i have spørgsmål til dette kan i stille dem her HER\nInstallations afdelingen i Øst er blevet er blevet en del af Siemens Technology Services Øst A/S. Vi vil her i Øst få ny direktør ved navn Gert Thimsen. Klub 37 vil stadig bestå efter organisationsændringen. Vil du læse mere kan du se klikke HER\nSkuemestre. Dansk El-forbund i København mangler skuemestre. Er det noget du har interesse i så kan du kontakte klubben eller afdelingen i Tikøbgade på telefon 35 86 50 00. Spørg efter Karen.\nIMU - SU. Har du ønsker eller emner du vil have behandlet enten i IMU (Installations og Montage Udvalg) eller SU (SamarbejdsUdvalg) så er der møde i de respektive udvalg på følgende dage.\nIMU den 12.09.01\nSU den 13.09.01\nHar du forslag kan du sende dem HER.\nAfspadseringspligten er ophørt pr. den 6 / 7 - 2001 . Derfor har klubben igen indgået aftale med firmaet, om at vi kører efter de gamle regler. Derfor hensættes overarbejde automatisk til afspadsering. Hvis nogle skulle ønske overarbejdet udbetalt, skal de skrive det, under bemærkninger på lønrapporten. Det skal dog pointeres, at det kun er overarbejde der er optjent efter den 6/7 – 2001. Den afspadsering du har tilgode fra før denne dato SKAL afspadseres. Reglen om at afspadsering skal være afholdt inden 3 måneder er dog suspenderet. Du har nu 6 måneder til at afholde det.\nKlub 37 får sit eget domæne. WWW.KLUB37.DK\nKlub 37 er kommet på nettet. Siderne er ved at blive konstrueret. Derfor kan der være sider som er mangelfulde eller ikke kommet på endnu. Der er dog kommet så meget på at det er muligt at få en ide om hvad siden kan bruges til.\nEr der noget du mener skal bringes på siden kan er du meget velkommen til at sende et forslag. Det kan du gøre ved at trykke HER. Hilsen Flemming Henriksen


Clarins - Anti-age Dagcreme - Haute Exigence Jour 50 Ml → Køb billigt her - Gucca.dk\nHandel på Internettet skal være sikkert for vores brugere. Vi vil derfor aldrig gå på kompromis med sikkerheden. For at få den bedste garanti for sikkerheden ved online betaling, har vi opnået at få NETS til at godkende vores løsning for Internetbetaling. Køb og betaling er derfor altid fuldstændig sikkert.\nVi har altid 30 dages returret, og det er uanset hvilken vare, du har købt hos Gucca. Kort sagt, såfremt du fortryder købet, kan du returnere varen til os uden videre, og derefter vil vi sørge for, at dine penge bliver refunderet. Du er selvfølgelig altid velkommen til at tage kontakt til os, hvis du måtte have spørgsmål, inden du returnerer en vare.\nFor os er det essentielt, at du modtager dit produkt så sikkert og hurtigt som muligt. Indenfor 1-2 hverdage vil du få din vare tilsendt. Det eneste der kan forlænge leveringen, er, hvis varen mod forventning ikke er på lager. Den præcise lagerstatus er altid tydelig ved hver enkelt vare. Er du alligevel i tvivl om en vares lagerstatus eller leveringstid, så kontakt os.\nNår du køber hos os, har du mulighed for at vælge mellem flere forskellige betalingsmuligheder. Du gør bare brug af den betalingsmulighed, der passer dig bedst. Sikkerheden er den samme, uanset hvilken betalingsform du gør brug af. Benyt efterfølgende link, for at se hvilke betalingsmuligheder der er tilgængelige. Husk på, at kreditkort har den fordel, at det først er på afsendelsesdagen, at pengene hæves fra din bankkonto.\nSkulle det ske, at du har problemer eller spørgsmål undervejs, skriver eller ringer du selvfølgelig bare til os. På hverdage mellem kl. 10-15 sidder vi klar på e-mail og ved telefonerne, og vi bestræber os altid på, ikke bare at give dig den hjælp du ønsker, men også at det er med et smil på læben og i godt humør.\nNår du køber hos os, har du altid mulighed for at tracke din ordre. Når du gennemfører dit køb, kan du efterfølgende logge ind på din egen ordreside. På din ordreside har du mulighed for at se, hvornår dine produkter er blevet afsendt. Når vi har afsendt din pakke, vil du samtidig modtage en mail fra os.\nDin anmeldelse af Clarins - Anti-Age Dagcreme - Haute Exigence Jour 50 Ml\nproduct_stock_yes product_offer_no product_preorder_no\tproduct_buyable_yes product_group_hudpleje path__forside path__andreafdelinger path__hudpleje path__dagcreme path__clarins path__clarinsantiagedagcremehauteexigencejour50ml\n269,95 krMurad Fugtighedscreme - Skin Perfecting Mattifying Lotion 50 Ml\n329,95 krDecleor Dagcreme - Hydra Floral White Petal 50 Ml\n209,95 krBella Aurora - Anti-Age Dagcreme - Vitamin Infusion 50 Ml


#29547 - 11/04/2020 16:06 Re: Hellig dem i sandheden; dit ord er sandhed. [Re: Arne Thomsen]\nJeg tror ikke på, at det er det fuldkomne menneskes opgave at "gramse på det guddommelige",\nDet tror jeg, eller det ved jeg at sådan er det, og sådan har det altid været, det er religionernes inderste væsen at mennesket og Gud lever sammen i communion og kommunikation (hvor både Gud og mennesket har et indspil), i bøn, meditation og ekstase, henrykkelse og grebethed, grebet af Gud og/eller Ånden, Helligånden.\nDer er ingen tvivl i mit og andre der har forstand på det religiøse spirituelle. Sådan har det altid været og sådan vil det forsætte med at være til trods at for dig Arne, Simon, Bjørn og Tikka er Gud og det religiøse død og borte, og erstattet med fornuftens og sindets og bevidsthedens herredømme over jeres liv.\nPaulus er tusind gange mere end en prædikant, han har stiftet det største fællesskab på jorden, han skriver så smukt og rørende at han er det menneske flest kan citere fejlfrit fra og han er det menneske der pr dag bliver citeret mest. Vi kan overhovedet ikke forstå vores moderne civilisation og kultur og samfund udenom Paulus. Selv Dawkins har erkendt memet KRISTUS betydning i vor tid, hvor islam er kommet tættere på os gennem indvandring.\nOrtodoks, katolsk og protestantisk kirkeretninger kan ej heller begribes udenom Paulus. Vores skål i vin til flæskesteg kan ej heller begribes uden Paulus, som vores entreprenante kreative virkelyst og duelighed, såvel som hvor fuldstændig centralt musik og sang er i vores gudstjeneste liv, fyldt som det er med pris og tak og stor glæde. At læse Paulus er at læse verdenslitteratur på højde med Platon, og det glæder mig at Gerth har haft en stor oplevelse med Efeserbrevet.\nDe største er stort set altid bevæget af Paulus, vi tar dem i rækkefølge, HansKrist, Thomas, Alain Badiou, Zizek, David Suchet, Paul Tillich, Albert Schweitzer, Rudolf Steiner, Luther mmfl.. altid her vi finder de største ånder, begavelser.\nDit synspunkt her efterfølgende står du alene med Arne og det er forståelig nok da det ingen mening giver, følgende synspunkt:\nHvad der er bag - og i - verdens væren, kan jeg kun fantasere om - og dét, tror jeg, er spild af gode kræfter - der kan bruges bedre - i hvert fald for mig.\nDet er nok også måden du stiller det op på der får dig til at opgive, fordi du altid har troet der lå en verdensforklaring, men det religiøse spirituelle gir sig ikke af med objektive videnskabelige verdensforklaringer, men det er menneskets kosmiske i verdens værens eksistens med alle dets muligheder for kontakt til sjæl, anima, som spirituelle energier og kræfter der hjælper og helbreder os, gør os raske og livsduelige fyldt med mod og gåpåmod, spirit og gejst og glæde, hvorom alting drejer sig, men det har din generation af progressive folk (Simon, Bjørn, Arne) ligesom ikke fået fat i, her er virkelig tale om Guds død og en tåbelig avislæsning og kulturradikalisme, som har ødelagt jeres sans for det religiøse spirituelle.\n#29548 - 11/04/2020 19:36 Re: Hellig dem i sandheden; dit ord er sandhed. [Re: Hanskrist]\nHanskrist, du citerer mig for:\nJeg tror ikke på, at det er det fuldkomne menneskes opgave at "gramse på det guddommelige"\nJeg forstår godt, at religionerne søger at give mennesker et samspil med, hvad jeg med lidt betænkelighed kalder "det guddommelige" - betænkelig fordi, jeg oplever, at vi mennesker allerede med dette udtryk "tramper i spinaten" og reducerer til noget, der er mindre end sandheden bag verdens væren, som jeg ikke tror, at nogen religion kan nå.\nDet betyder jo ikke, som du vist antyder, at jeg fornægter denne sandhed, men det betyder, at den for mig er hinsides enhver rækkevidde, og at det ikke er noget, jeg skal ofre tid og kræfter på - på bekostning af, hvad godt jeg kan udrette som menneske.\nSå jeg ærer denne ukendte sandhed mindst lige så højt som du!!!\nDet er ikke sådan, som du skriver, at for mig er "Gud død og borte"!\nAt der så er mystikere, der hævder at have oplevet Unio mystica er jo den gave, de har fået, men som jeg ikke tror, de kan give videre.\nOg om dét er noget, du har oplevet er uklart for mig - trods mange forsøg på en opklaring.\nJeg ser, at du søger at pådutte mig en tro på "objektive videnskabelige verdensforklaringer".\nDet mener jeg, du for længst burde have indset, at dét er ikke mig.\nNaturvidenskaben kan ikke forklare, at verden er\nJeg har ikke noget imod at "stå alene" - og synspunktet giver god mening for mig - bedre and alt andet, jeg har mødt\n#29549 - 11/04/2020 19:46 Re: Hellig dem i sandheden; dit ord er sandhed. [Re: Arne Thomsen]\n"Sandheden bag verdens væren"\nEr din tilføjelse, men det spiller ingen rolle overhovedet i menneskets religiøse spirituelle liv.\nSå kort kan det siges, du misforstår nøjagtig som Bjørn og Simon også gjorde det, og som der var en tendens til i jeres generation og de aviser og den kulturradikalisme I var børn af hvor Gud virkelig var død (det religiøse spirituelle var ikke eksisterende hos jer)\n#29550 - 11/04/2020 22:15 Re: Hellig dem i sandheden; dit ord er sandhed. [Re: Hanskrist]\nDet har næppe været din hensigt, men du har foræret mig den for mig rette opmærksomhed på mit udtryk:\nSandheden bag verdens væren.\nOmsider går det op for mig, at det var dét, jeg fik peget på for en 20-30 år siden - af den Kristus Ikon, der dengang ændrede mit liv ved at lære mig kærlighed.\nDa opfattede jeg kun - fra Ikonen:\nTag ikke dogmerne for alvorligt\nDet gjorde mig snotforvirret, jeg fik en sten i min sandal, så det blødte, jeg mistede om aftenen oppe i bjerglandsbyen mine scooternøgler og fik med andres hjælp en taxa ned til mit værelse, hvor jeg ikke kunne komme ind, fordi værelsenøglen var hæftet sammen med scooternøglen. Jeg fandt ingen, der kunne hjælpe mig, men fandt et tomt værelse, hvor jeg faldt i søvn. Næste morgen lykkedes det mig at låne en reservescooter, og jeg kørte op til den forladte, men selvom jeg kunne åbne bagagerummet, var der ingen nøgle dér. Opgivende lod jeg min venstre hånd endnu engang synke ned i min dybe venstre bukselomme, hvor jeg altid havde nøglerne, og nu var de mistede nøgler der! Hvabehar - jeg havde forgæves været i den lomme utallige gange og fundet den tom - men nu var nøglerne der\nDet har hjulpet mig at skrive - og læse - her på Trosfrihed.dk, og omsider - i dialog med dig - kommer de rigtige ord - som jeg først for alvor hæfter mig ved, nu jeg ser din stærke afvisning.\nDu er stærkt uenig med mig, men jeg er endelig nærmest snublet til, hvad jeg søgte: Ingen religion kan nå blot op i nærheden af sandheden om verdens væren.\nLige nu føler jeg, at det var de 20-30 år værd at arbejde med at fatte Kristus Ikonens kærlige budskab\nDu er ikke enig - måske er ingen enige. Det er jo enhvers egen sag.\n#29551 - 12/04/2020 02:36 Re: Hellig dem i sandheden; dit ord er sandhed. [Re: Arne Thomsen]\nJeg læste det og forstod ihvertfald noget\nI min verden møder du friheden og kærlighed fra Gud der\nEn frihed og kærlighed du siden har bragt med dig, stået fast på\nbegivenheden Kristus (som du oplever) er friheden (ånden) og kærligheden fra Gud ifølge Paulus,, så hvorfor skulle vi/du dog nogensinde derefter (efter den oplevelse) spænde os/dig for noget religiøst igen forsætter Paulus\nSøgning udført på 0.079 sekunder for hvilket 0.025 sekunder blev anvendt til 19 forespørgelser.